title: Taarapita

text: Henrikin Liivinmaan kronikassa Taarapita-nimitys mainitaan viisi kertaa. Ensimmäisellä kerralla kerrotaan, että Taarapitalla oli palvontapaikka Virumaalla Ebaveren mäellä. Toisen kerran Taarapita mainitaan Muhun valloittamisen yhteydessä vuonna 1227. Tällöin Henrik kertoo, kuinka Taarapita on ajettu pois kansan kastamisen kautta.


title: Taarapita

text: Rahvaanperinteen mukaan Raplamaalla sijaitsevan Palukylan Hiidenmäen yksi nimi on ollut "Taaralepa mägi". Palukylan mäki on rahvaanuskon kulttipaikka, ja "Taaralepp"-sana viittaa mäellä kasvaneisiin yhteen tai useampaan leppäpuuhun, joita on todennäköisesti pidetty pyhinä. Taara-sana tavataan paikannimen osana myös muualta Virosta. Myös Janakkalassa Kanta-Hämeessä sijaitsee Tarinmaa-niminen kylä, jonka yhteydessä Laurinmäellä olevan Laurinlähteen uskotaan olleen esikristillisellä ajalla Taara-jumalan uhrilehto.


title: Taarapita

text: Suomalais-karjalaisessa tarustossa Taarapitan muunnoksina on pidetty ainakin Tuuria ja Tuuraa. Kalevalassa mainitaan, kuinka taivaanhalki putoaa tulikipuna ”Tuurin uutehen tupahan”, josta se päätyy Aluen järveen. Sen seurauksen palaa paljon maita "suurena palo kesänä" ja Auluen järvi kuohuaa tulena yli puiden latvojen. Lopuksi kolme kalaa nielee jälleen vettyneessä järvessä pudonneen punasorosen ja piiloutuu kipua kivikkoon. Kalevalassa Tuurin uuden tuvan kerrotaan olevan laeton eli ilman kattoa. Kirjassaan "Hopeanvalkea" Viron entinen presidentti Lennart Meri spekuloi Tuurin vanhan tuvan sijainneen Ebaveren mäellä, josta Taarapita lensi Saarenmaalle synnyttäen Kaalin kraatterijärven. Janakkalassa lähellä Hakoisten linnavuorta sijaitsee pyhän Laurin lähde, jota on käytetty Taaran palvomiseen. Lisäksi Tuurin rinnakkainimi Palvoinen viittaa palvottuun jumaluuteen.


title: Taarapita

text: Fredrik Oskar Groundstroem on tallentanut 1800-luvun loppupuolella Soikkolasta runon, jossa Tuuri osallistuu maailmaluontiin suistamalla pääskysen munat mättäältä mereen, jolloin surullinen pääskyemo pyytää seppää keräämään särkyneet munat rautaisella haravalla.


title: Taarapita

text: SKVR III1 486.


title: Walt Disney Concert Hall

text: Walt Disney Concert Hall on musiikkitalo Los Angelesissa. Rakennus vihittiin käyttöön 2003. Talon suunnitteli arkkitehti Frank Gehry. Rakennuksessa esiintyy Los Angeles Philharmonic Orchestra, jota johti 1992–2009 Esa-Pekka Salonen ja vuodesta 2009 venezuelalainen Gustavo Dudamel.


title: Walt Disney Concert Hall

text: Walt Disney Concert Hall on esiintynyt usein myös populaarikulttuurissa. Sen edustalla mm. kuvattiin yksi tosi-tv-sarjan "The Contender" jaksoista ja sen sisällä "Num3roiden" 3. kauden jakson "One Hour" päätöskohtaus, jossa FBI suorittaa panttivanginvaihdon kidnappaajan kanssa.


title: Desolation Boulevard

text: Desolation Boulevard on Sweet-yhtyeen marraskuussa 1974 julkaisema kolmas studioalbumi. Albumilla yhtye jatkoi suuntaustaan raskaampaan rockiin päin ja oli minimoinut suhteensa lauluntekijäkaksikkoon Nicky Chinn ja Mike Chapman; levy sisältää edellisen albumin tapaan vain kaksi parivaljakon kirjoittamaa kappaletta. Albumin tunnetuin kappale on kuitenkin Chinn/Chapman-käsialaa oleva singlejulkaisu, hitiksi erityisesti Euroopassa muodostunut "The Six Teens"


title: Desolation Boulevard

text: Levy sisältää muun muassa Mick Tuckerin yli kahdeksanminuuttisen rumpusoolon "Man with the Golden Arm", jota hän oli jo jonkin aikaa esittänyt yhtyeen konserteissa. Se on samalla ensimmäinen Sweet-kappale, jossa Tucker esiintyy päävokalistina, kahden lauseen verran. Albumilla on myös cover-versio The Who -yhtyeen kappaleesta "My Generation".Väistö & Perttunen, s.45.


title: Desolation Boulevard

text: Albumin kansikuva otettiin Länsi-Hollywoodissa Sunset Boulevardin ja Larrabee Streetin risteyksessä.


title: Desolation Boulevard

text: Albumin julkaisi Yhdysvalloissa ja Kanadassa Capitol Records seuraavana vuonna 1975 täysin eri kappalevalikoimalla ja hieman erilaisella kannella (kts. alemmat kuvat). Mukana oli muun muassa suuri hitti ja yhtyeen ehkä suurimmaksi klassikoksi noussut "The Ballroom Blitz". Se sisälsi myös paljon kappaleita edellisalbumilta, "Sweet Fanny Adams" (1974), koska "Sweet Fanny Adamsia" ei oltu julkaistu Pohjois-Amerikassa.


title: Desolation Boulevard

text: Albumi myi Yhdysvalloissa hyvin (sijoitus 25.), kuten myös muun muassa Suomessa, missä levy oli korkeimmillaan albumilistan sijalla 9 joulukuussa 1974. Suurinta menestys oli Ruotsissa, jossa albumi nousi sijalle 2.


title: Desolation Boulevard

text: Levyn kappaleista kaksi julkaistiin singlenä sellaisenaan; balladimainen "The Six Teens" ja suoraviivainen rock "Turn It Down". Molemmat kappaleet olivat Chinn/Chapman-käsialaa. "The Six Teens" muodostui hitiksi nousten Isossa-Britanniassa singlelistan sijalle 9 ja Suomessa sijalle 8. Myös "Fox on the Run" julkaistiin singlenä, mutta uudelleen muokattuna versiona ja vasta vuoden 1975 puolella.


title: Desolation Boulevard

text: Vuonna 1975 albumista otettiin ensimmäiset uusintapainokset. Tuossa versiossa alkuperäinen "Fox on the Run" oli korvattu sen singleversiolla.


title: Desolation Boulevard

text:
A-puoli
B-puoli


title: Desolation Boulevard

text:
Julkaistu: heinäkuu 1974, RCA
Listasijoitukset:


title: Desolation Boulevard

text:
Julkaistu: 1974, RCA
Listasijoitukset:


title: Desolation Boulevard

text:
Julkaistu: 1975, RCA (uusi singleversio)
Listasijoitukset:


title: Caernarfonin linna

text: Caernarfonin linna on Caernarfonissa, Pohjois-Walesissa sijaitseva linna, jonka Englannin kuningas Edvard I rakennutti valloitettuaan alueen vuonna 1283. Seuraavana vuonna hänen perijänsä Edvard II syntyi linnassa.


title: Caernarfonin linna

text: Caernarfonin linna on Unescon maailmanperintöluettelossa mukana yhtenä kuningas Edvard I:n rakennuttamista linnoista ja kaupunginmuureista Gwyneddissa.


title: Strung Up

text: Strung Up on Sweet-yhtyeen marraskuussa 1975 julkaistu live- ja kokoelma-tupla-albumi. Sen livelevy nauhoitettiin 21. joulukuuta 1973 Rainbow-teatterissa Lontoossa ja studiolevy on koottu vuosina 1973–1975 julkaistuista singleistä.


title: Strung Up

text: Albumin kannet ovat avattavat, ja kansikuvan on suunnitellut Joe Petagno.Väistö & Perttunen: s. 51–52. Kuvassa Sweetin jäsenet pitelevät käsissään yhtyeen muusikoiden mallisia sätkynukkeja. Kansi oli viittaus siihen, että yhtye ei ollut riippuvainen laulunkirjoittajatiimi Chinn/Chapmanista, vaan se kykeni musiikilliseen omavaraisuuteen. Alkuperäisen Britannian-painoksen mukana tuli lisäksi liite, joka puuttui Saksan-painoksesta.


title: Strung Up

text: Ensimmäisen LP:n livemateriaalin stereonauhoitus epäonnistui alun perin, koska rumpujen virvelin mikrofoni ei toiminut. Rumpali Mick Tucker nauhoitti myöhemmin "Strung Up"-albumin seitsemän livekappaleen virvelirummut uudelleen studiossa. Alkuperäinen, äänipöydästä käsin taltioitu mono-miksaus puolestaan oli onnistunut ja se julkaistiin vuonna 1999 CD:nä nimellä "Live at the Rainbow 1973". "Strung Up"-albumin vuoden 2016 laajennettu painos käyttää myös näitä mono-miksauksia bonuskappaleissa.


title: Strung Up

text: Albumi julkaistiin alun perin Euroopassa, Aasiassa ja joissain Etelä-Amerikan maissa. Yhdysvalloissa se julkaistiin vasta vuonna 1997 CD-versiona. Sweet keskittyi vuonna 1975 "Desolation Boulevard"-albumin Yhdysvaltain version menestykseen ja "Strung Up" julkaistiin ajanpeluuksi pitämään yhtyeen nimeä yllä muissa maissa.


title: Strung Up

text: CD-versiona albumi oli julkaistu Yhdysvaltojen lisäksi vain Japanissa nimellä "Anthology" vuosina 1992 ja 1998, kunnes vuonna 2016 albumi julkaistiin 2-CD:n ja 2-LP:n laajennettuna versiona Sonyn toimesta maailmanlaajuisesti.


title: Strung Up

text:
A-puoli
B-puoli


title: Strung Up

text:
CD 1 - Live
CD 2 - Studio


title: Ilka Minor-Petrasko

text: Ilka Minor (s. 30. huhtikuuta 1970 Klangenfurt) on itävaltalainen ralliautoilun kartanlukija. Minorin suurimpiin saavutuksiin kuuluu muun muassa N-ryhmän Itävallan-mestaruus vuonna 2002. Manfred Stohl ja Ilka Minor valittiin Itävallassa vuoden moottoriurheilijoiksi vuonna 2005. Kaudella 2006 he ajoivat kolmanneksi Meksikon MM-rallissa ja sijoittuivat MM-sarjassa neljänneksi. Vuonna 2010 Minor siirtyi Henning Solbergin kartturiksi. Selkävamman vuoksi Minor joutui jättämään kauden väliin, mutta kuntoutui kaudelle 2011 ja voitti Michael ‘Beef’ Park Trophyn. Kaudella 2013 hän toimii Jevgeni Novikovin kartturina. Hän aloitti Novikovin kartturina jo kauden 2012 kisoissa, kun tämän vakiokartturi Denis Giraudet loukkaantui.


title: Give Us a Wink

text: Give Us a Wink on brittiläisen Sweet-yhtyeen neljäs studioalbumi, joka julkaistiin vuoden 1976 alkupuolella.Väistö, Perttunen 2003, s.53. Se on samalla yhtyeen ensimmäinen täysin itse säveltämä ja tuottama albumi.Väistö, Perttunen 2003, s.56. Levy on tyylillisesti heavy metal -vaikutteinen ja samalla Sweetin raskain albumi. Se on myös kuuluisa rumpusoundeistaan.Väistö, Perttunen 2003, s.128.


title: Give Us a Wink

text: Albumi ei yltänyt yhtyeen kotimaassa listoille, mutta pääsi Yhdysvalloissa top 30:een. Singlenä jo edellisvuoden puolella julkaistu ”Action” oli suuri hitti maailmanlaajuisesti,Väistö, Perttunen 2003, s.50. ja lisäksi ”The Lies in Your Eyes” muodostui pienemmäksi hitiksi.


title: Give Us a Wink

text: Albumin tarkoituksellisen karusta kansitaiteesta vastasi Joe Petagno, joka oli tehnyt myös edellisvuonna ilmestyneen live-/kokoelma-albumin "Strung Up" kansikuvan.Väistö, Perttunen 2003, s.52-53.


title: Give Us a Wink

text: Vuonna 1975 ilmestynyt hitti ”Fox on the Run” merkitsi yhtyeen uralla käännekohtaa, sillä se oli ensimmäinen single, joka oli yhtyeen omaa käsialaa. Samalla loppui yhteistyö Nicky Chinnin ja Mike Chapmanin kanssa, jotka olivat tehneet yhtyeen jokaisen singlekappaleen vuodesta 1971 lähtien.Väistö, Perttunen 2003, s.47. Tämä heijastui myös albumijulkaisuihin, sillä "Give Us a Wink" oli Sweetin ensimmäinen albumi, jolla kaikki kappaleet olivat sen jäsenten itse tekemiä.


title: Give Us a Wink

text: Ennen albumin äänittämistä Sweet oli aloittanut vuoden 1975 lopulla maailmankiertueen, joka oli samalla suurin yhtyeen uralla. Se alkoi lokakuussa Uudesta-Seelannista jatkuen Australiaan. Vuodenvaihteessa 1975–76 kiertue jatkui Yhdysvalloissa.Väistö, Perttunen 2003, s.52.


title: Give Us a Wink

text: Levy äänitettiin pääosin Musicland-studiossa Münchenissä Länsi-Saksassa, jossa The Rolling Stones oli äänittänyt vuonna 1974 ilmestyneen albuminsa "It’s Only Rock ’n’ Roll". Poikkeuksen tekevät kappaleet ”The Lies in Your Eyes” sekä ”Action”, joista ensin mainittu on äänitetty Air-studioilla Lontoossa ja jälkimmäinen Audio International Studiosissa.


title: Give Us a Wink

text: Albumilla on huomattavaa sen rumpusoundit. Münchenissä, The Arabelle Hotellin kellarissa sijaitsevan Musicland-studion vieressä oli suuri käytävä tavaratoimituksia tuovia rekkoja varten, jonka erottivat studiosta kaksi suurta äänieristettyä metalliovea. Rumpali Mick Tuckerin rummut oli sijoitettu ovien viereen, ja eräänä päivänä ovet avattiin vahingossa samalla kun Tucker oli nauhoittamassa rumpuosuuksia. Rumpujen ääni kaikui kovana läpi kellarin, ja Tucker piti kuulemastaan niin paljon, että halusi siirtää rumpusettinsä käytävän puolelle. Jälkikaiku oli kuitenkin liian suuri, ja lisäksi basisti Steve Priestillä oli vaikeuksia soittamisen kanssa, koska hän ei nähnyt rumpalia. Näin ollen Tuckerin rummut siirrettiin takaisin studioon, missä niiden ääni ohjattiin kahden suuren kaiutinkaapin kautta kellariin.Väistö, Perttunen 2003, s.54-55.


title: Give Us a Wink

text: Nauhoitusten aikaan studiossa vieraili muun muassa Led Zeppelin -yhtyeen basisti-kosketinsoittaja John Paul Jones. Led Zeppelin oli äänittämässä kaupungissa samanaikaisesti "Presence"-albumiaan, ja hän poimi Sweetiltä sen juuri keksimän rumpujenäänitystekniikan.Väistö, Perttunen 2003, s.55.


title: Give Us a Wink

text: Avausraita ”The Lies in Your Eyes” on yhtyeen harvoja kappaleita, joissa taustalaulua on keinotekoisesti muokattu entistä korkeampien sävelten aikaansaamiseksi. ”The Lies in Your Eyes” valittiin myös singleksi, koska sitä pidettiin levyn kaupallisimpana raitana. Siitä huolimatta se osoitti yhtyeen siirtyneen teinipopista hard rock -ilmaisuun.Väistö, Perttunen 2003, s.53-54. Levyn järjestyksessään toinen kappale ”Cockroach” sai innoituksensa, kun solisti Brian Connolly oli tokaissut yhtyekavereilleen ”Jumalan tähden tuota naista... minulla oli hänet sängyssäni viime yönä ja hän ryömi sinne kuin torakka ().” Itse kappale on raskas, rumpuvoittoinen esitys.Väistö, Perttunen 2003, s.54. Eniten kitaristi Andy Scottin käsialaa oleva ”Keep It In”, joka alkaa suihkukoneen ääntä imitoivalla syntetisaattorilla, on mahdollisesti koko levyn raskain kappale. B-puolen päättää Yhdysvaltain-markkinoita silmällä pitäen työstetty, maan itsenäisyyspäivän mukaan nimetty melodinen ”4th of July”. Kappaleessa soittaa myös albumin ainoa yhtyeen ulkopuolinen muusikko; Trevor Griffin, joka vastaa kappaleen pianosoolosta.


title: Give Us a Wink

text: B-puolen aloittava kappale on ”Action”, joka singlenä ilmestyessään vuoden 1975 puolella oli suuri hitti. "Give Us a Winkin" versio eroaa hieman singleversiosta ollen sovitettu lähemmäs levyn yleissävyä. Se on täten toinen kaikkiaan kolmesta siitä tehdystä versiosta. "Alias Smith and Jones" -lännensarjasta inspiraationsa saanut ”Yesterday's Rain” jatkaa levyn hard rock -voittoista, mutta melodista ilmaisua. ”White Mice” on hyvin raskas kappale, jossa lauluosuudet ovat paikoin huomattavan korkeita. Termin ”white mice” () on epäilty liittyvän huumeisiin, mutta kitaristi Andy Scott on kertonut sen viittaavan siemennesteeseen. Levyn päättää tunnelmaltaan raskas ja synkkä ”Healer”, joka on levyn hidastempoisin kappale. ”Yesterday's Rainin” tavoin myös se on saanut innoituksensa televisiosta; science fiction -sarja "Star Trekistä".


title: Give Us a Wink

text: "Give Us a Wink" ei noussut Britannian albumilistalle – kuten oli käynyt vuoden 1974 "Sweet Fanny Adamsia" lukuun ottamatta kaikille Sweetin studioalbumeille. Yhdysvalloissa levy nousi kuitenkin menestyksekkään Amerikan-kiertueen myötä sijalle 27, ja ylsi Ruotsissa ja Länsi-Saksassa top 10:een.


title: Give Us a Wink

text: Capitol Recordsin maaliskuussa 1976 julkaisema Yhdysvaltain-versio erosi hieman RCA Recordsin julkaisemasta Britannian ja muun Euroopan vastaavasta. Kappalejärjestys oli erilainen ja lisäksi mukana oli kitaristi Andy Scottin sooloversio "Desolation Boulevard" -albumilla ilmestyneestä kappaleesta ”Lady Starlight”. Japanissa "Give Us a Winkin" julkaisi Toshiba-yhtiö.Väistö, Perttunen 2003, s.146.


title: Give Us a Wink

text: Brittiläisen Sounds-musiikkilehden kriitikko Barbara Charone antoi 28. helmikuuta 1976 imestyneessä arvostelussaan levylle kolme tähteä viidestä. Samaan tulokseen päätyi myöhemmin Allmusicin James Chrispell. Hän antoi albumin kappaleista tunnustusta erityisesti raidoille ”Cockroach” ja ”Yesterday's Rain”. Samoilla linjoilla olivat myös rateyourmusic.com-sivuston käyttäjät, joiden antamasta 222:sta äänestä muodostui keskiarvoksi 3.73. Saman sivuston vuoden 1976 parhaimpien levyjen listalla "Give Us a Wink" ylsi siten sijalle 156.Vuoden 1976 alkupuoliskolla yhtye kiersi Yhdysvalloissa toimien muun muassa Rush-yhtyeen lämmittelijänä, Sweetin lämmittelijänä toimi puolestaan entisen Free-kitaristi Paul Kossoffin Backstreet Crawler -yhtye. Päihdeongelmista kärsinyt Kossoff kuitenkin menehtyi kiertueen aikana kesken lentokonematkan, joten viimeisessä konsertissa 25. maaliskuuta 1976 Backstreet Crawlerin korvasi Sammy Hagar. Tässä konsertissa yhtyeen jäsenten ystävä, kitaristi Ritchie Blackmore nousi Sweetin kanssa lavalle encoren ajaksi esittämään Paul Kossoffin muistoksi Free-hitin ”All Right Now”.


title: Give Us a Wink

text:
Maailmanlaajuisella kiertueella osana yhtyeen lavashow’ta olivat muun muassa synkronoidut filmit. Mick Tucker soitti rumpusoolonsa kahden suuren näytön kanssa ja lisäksi Andy Scottin kitarat syttyivät palamaan kadoten savuna ilmaan. Mukana oli myös keinotekoinen kuuden jalan suuruinen penis, joka ampui yleisöön konfetteja.A-puoli
B-puoli


title: Messukeskus (Helsinki)

text: Messukeskus on Suomen suurin messu-, kokous- ja kongressikeskus. Se sijaitsee Helsingin Itä-Pasilassa, Pasilan rautatieaseman läheisyydessä. Messukeskus valmistui vuonna 1975 ja korvasi Töölössä sijainneen Messuhallin.


title: Messukeskus (Helsinki)

text: Messukeskus järjestää messuja, kokouksia, kongresseja, juhlia ja muita tapahtumia sekä vuokraa tilojaan muille tapahtumajärjestäjille. Messukeskuksessa järjestetään vuosittain noin sata eri alojen messutapahtumaa ja noin 1500 kokousta ja kongressia. Tapahtumiin osallistuu vuosittain noin 10 000 yritystä ja yli miljoona kävijää.


title: Messukeskus (Helsinki)

text: Messukeskuksessa järjestetään muun muassa harrastuksiin, sisustamiseen, lemmikkiharrastukseen, terveyteen, muotiin, hyvinvointiin ja liikuntaan liittyviä yleisötapahtumia. Kävijämäärältään suurimpia yleisötapahtumia ovat Vene Båt -messut, Matkamessut ja Habitare. Messukeskuksessa järjestetään vuosittain kaksi kertaa myös Suomen suurin tietokonetapahtuma Assembly. Messukeskuksessa järjestettäviä ammattitapahtumia ovat muun muassa Lääkäripäivät, FinnBuild, Teknologia ja Kuljetus-Logistiikka.


title: Messukeskus (Helsinki)

text: Näyttelytilojen yhteispinta-ala on noin 74 000 neliömetriä. Rakennuksen kokonaispinta-ala on noin 272 000 neliömetriä, johon sisältyy muun muassa 7 näyttelyhallia ja 40 erikokoista kokoustilaa. Messukeskuksen palveluihin kuuluu myös hotelli sekä 21 kahvilaa ja ravintolaa.


title: Messukeskus (Helsinki)

text: Messukeskuksen seitsemäs näyttelyhalli vihitiin käyttöön syyskuussa 2011. Kesällä 2013 Messukeskuksessa tehtiin suuri sisäsaneeraus, jonka myötä Galleria, pohjoinen sisäänkäynti, ravintolamaailma ja kokoustiloja uudistettiin.


title: Messukeskus (Helsinki)

text: Messukeskuksen omistaa Suomen Messut Osuuskunta.


title: Messukeskus (Helsinki)

text: Messukeskuksen omistajayritys Suomen Messut Osuuskunta perustettiin 19.10.1919 edistämään suomalaista elinkeinoelämää vastikään itsenäistyneessä Suomessa. Ensimmäiset messut järjestettiin kesällä 1920 Helsingissä Johanneksen kirkon kentällä ja niihin tutustui yli 120 000 messuvierasta.


title: Messukeskus (Helsinki)

text: Ensimmäiset omat toimitilat rakennettiin Töölöön vuonna 1935. Mannerheimintien Messuhalli, nykyinen Töölön kisahalli, oli valmistuessaan Pohjoismaiden suurin näyttelytila.


title: Messukeskus (Helsinki)

text: Nykyisen Messukeskuksen ensimmäiset hallit valmistuivat vuonna 1975 Pasilaan, ja ne nimettiin presidenttien J.K. Paasikivi ja Urho Kekkonen mukaan. Sittemmin tiloja on laajennettu moneen otteeseen:


title: Messukeskus (Helsinki)

text: Avajaisnäyttelynä Messukeskuksessa oli vuoden 1975 Vene-näyttely. Vanhasta messuhallista periytyneitä näyttelyitä olivat Kansainväliset messut ja Habitare, ja niiden täydennykseksi alettiin järjestää muitakin erikoismessuja. Messukeskuksen avajaisvuonna aloitettiin Elkom-elektroniikkamessut, seuraavana vuonna vaatetusteollisuuden Vateva ja 1977 aloitettiin uudelleen Matkamessut. Vuonna 1979 kokeiltiin puutarhamessuja, vuonna aloittivat kenkä- ja laukkumessut sekä kodintekniikkamessut. 1980-luvun lopulla aloitettiin kuljetusmessut, koulutusalan Educa-messut ja Lääketiede-messut.


title: Messukeskus (Helsinki)

text: Nykyisin Messukeskuksessa järjestetään vuosittain noin sata messutapahtumaa. Suurin osa niistä on Messukeskuksen itse järjestämiä, mutta Messukeskuksen tiloja vuokraavat käyttöönsä myös muut tapahtumajärjestäjät. Tunnetuimpia näistä Messukeskuksen ns. vierastapahtumista ovat Kennelliiton Koiramessut (aiemmin järjestetty Voittaja-nimellä), Nordic Business Forum, Slush, American Car Show, Ropecon, Assembly ja monet lääketieteen alan tapahtumat kuten Farmasian Päivät, Eläinlääkäripäivät ja Operatiiviset Päivät.


title: Jalkapallon Euroopan-mestaruuskilpailut 1996

text: Jalkapallon EM-kisat 1996 järjestettiin Englannissa 8.–30. kesäkuuta 1996. Kyseessä oli historian kymmenes EM-turnaus, ja ensimmäinen, johon otti osaa 16 joukkuetta. Joukkuemäärä oli kaksinkertainen verrattuna edellisiin, vuoden 1992 EM-kisoihin. Jalkapallon kotimaa Englanti isännöi EM-kisoja ensimmäistä kertaa, ja kisojen slogan olikin "Football comes home."


text: Englanti selviytyi kisoihin isäntämaana automaattisesti, loput 15 joukkuetta selvisi lopputurnaukseen karsintojen kautta. Ennätykselliset 47 joukkuetta lähti tavoittelemaan viittätoista kisapaikkaa. 1990-luvun alun poliittiset mullistukset olivat kasvattaneet maajoukkueiden määrää Euroopassa. Joukkueet oli jaettu kahdeksaan karsintalohkoon, joiden kaksi parasta selvisivät suoraan EM-lopputurnaukseen lukuun ottamatta kahta huonointa lohkokakkosta, joiden täytyi pelata toisiaan vastaan puolueettomalla kentällä. Kyseinen ottelu pelattiin Liverpoolissa Hollannin ja Irlannin välillä. Hollanti voitti 2–0 ja eteni kisoihin. Karsintojen suurimpiin yllätyksiin kuului vuoden 1994 MM-kisojen pronssijoukkue Ruotsin jääminen kisojen ulkopuolelle. Hallitseva Euroopan mestari Tanska sen sijaan selvisi kisoihin.


text:
Alkulohkojen suurin yllätys oli Italian jääminen alkulohkoonsa. Vuoden 1994 MM-hopeajoukkue jäi lohkossaan kolmanneksi Saksan ja Tšekin taakse. Isäntämaa Englanti aloitti hiukan vaisusti pelaamalla 1–1-tasapelin Sveitsiä vastaan. Sen jälkeen isännät kuitenkin kaatoivat Skotlannin 2–0 ja Hollannin 4–1 ja pelasivat itsensä suosikkien joukkoon. Hallitsevan Euroopan mestarin Tanskan kisat päättyivät alkulohkon kolmanteen sijaan. Pudotuspelejä leimasi puolustusvoittoinen peli. Peräti neljä pudotuspeliottelua ratkaistiin rangaistuspotkuilla, mm. molemmat välierät. Saksa eteni loppuotteluun kaatamalla isäntämaa Englannin rangaistuspotkukilpailussa. Toisessa välierässä Tšekki voitti Ranskan. Loppuottelu oli siis Saksa-Tšekki. Joukkueet olivat kohdanneet jo alkulohkossa, tuolloin Saksa voitti 2–0. Finaali oli 90 minuutin pelin jälkeen tilanteessa 1–1. Englannin EM-kisat olivat ensimmäiset aikuisten arvokisat, joissa oli käytössä jatkoajan kultaisen maalin sääntö. Saksan Oliver Bierhoff teki jatkoajan viidennellä minuutilla EM-historian ensimmäisen kultaisen maalin, joka samalla ratkaisi Saksalle maan historian kolmannen Euroopan mestaruuden.
Jatkoon Englanti ja Alankomaat.Jatkoon Ranska ja Espanja.Jatkoon Saksa ja Tšekki.Jatkoon Portugali ja Kroatia.


text: 5 maalia 3 maalia


text: 2 maalia


title: Skele

text: Skele voi viitata ainakin seuraaviin henkilöihin:


title: Matsuyama

text: Matsuyama () on Ehimen prefektuurin pääkaupunki. Se sijaitsee Shikokun saarella, Japanissa. Vuonna 2014 kaupungissa oli 515 992 asukasta ja sen pinta-ala oli 429,06 km², eli kaupungissa asui 1 203 asukasta neliökilometrillä. Matsuyama on valittu yhdeksi Japanin ydinkaupungeista.


title: Matsuyama

text: Kaupungin tunnuksen on suunnitellut Izan Shimomura, ja siinä kuvataan vuori ja mänty. Matsuyaman symbolina toimiva kukka on kamelia.


title: Matsuyama

text: 1600-luvun alussa rakennettu Matsuyaman linna on kaupungin suosituimpia nähtävyyksiä. Matsuyama on myös tunnettu kuumista lähteistään ja kaupungissa sijaitsee Japanin vanhin onsen, Dōgo. Kaupungin pormestari on Tokihiro Nakamura.


title: Matsuyama

text: 1600-luvun alussa silloiseen Iyon provinssiin rakennettiin Matsuyaman linna.


title: Matsuyama

text: Kaupungissa on myös Japanin vanhin onsen (kuuma lähde), Dōgo onsen. Se on yli 1500 vuotta vanha ja siitä on maininta "Man’yōshūssa", joka on kirjoitettu noin vuonna 759.


title: Matsuyama

text: Kaupunki perustettiin 15. joulukuuta 1889.


title: Matsuyama

text: Matsuyama, muutaman muun Japanin kaupungin tapaan, ei lakkauttanut raitiovaunuverkostoaan.


title: Matsuyama

text: Matsuyaman lentoasemalta on yhteydet suurimpiin japanilaisiin kaupunkeihin sekä joihinkin ulkomaan kaupunkeihin, kuten Shanghaihin.


title: Matsuyama

text: Satamasta on säännöllinen lauttayhteys Hiroshimaan sekä yölautat Kōbeen, Kitakyūshūn sekä muihin kohteisiin.


title: Matsuyama

text: Kaupungin kuuluisa kuuma lähde, Dōgo onsen, on kaupungin suosituin turistinähtävyys ja -kohde. Toinen suosittu kohde kaupungissa on Matsuyaman linna, joka restauroitiin 1960-luvulla.


title: Matsuyama

text: Kahdeksan Shikokun pyhiinvaelluksen 88:sta temppelistä sijaitsee Matsuyamassa. Pyhiinvaeltajat vaeltavat munkki Kūkain jalanjälkiä näiden temppelien kautta saadakseen hyvää onnea.


title: Matsuyama

text: Natsume Sōsekin romaani "Botchan" sijoittuu Matsuyamaan. Tämän takia kaupungissa on useita paikkoja ja asioita, jotka on nimetty kirjan mukaan, esimerkiksi Botchan-stadion ja Botchan-juna, antiikkijuna joka kulkee kaupungin raitiovaunurataa pitkin. Monet kirjan ystävät käyvätkin kaupungissa vierailemassa kirjan tapahtumapaikoilla.


title: Matsuyama

text: Haiku-runoilija Masaoka Shiki asui Matsuyamassa. Hänen kotinsa, joka tunnetaan nimellä Shiki.do, ja museo, Shiki Kinenkan, ovat suosittuja matkailukohteita. Niiden takia Matsuyama laskee itsensä kansainvälisen haiku-toiminnan keskukseksi. Vuonna 1999 Matsuyaman kaupunki ehdotti Kansainvälisen haiku-tutkimuskeskuksen muodostamista ja ensimmäinen Masaoka Shiki haiku-palkinto annettiin vuonna 2000. Palkinnon saajia ovat esimerkiksi Yves Bonnefoy (2000), Cor Van Den Heuvel (2002) ja Gary Snyder (2004).


title: Matsuyama

text: Matsuyama on myös kuuluisa tortuistaan, joita kaupungissa on valmistettu jo 1800-luvulta asti kun Matsuyaman linnan yliherra Sadayuki Matsudaira sai portugalilaisilta reseptin torttujen tekoon.Matsuyamalla on useita ystävyyskaupunkeja:


title: Meren kosijat

text: Meren kosijat on kalevalamittainen laulu, kertomus, joka opettaa arvostamaan ruokaa koreilun ja turhamaisuuden sijasta. Meren kosijat on säilynyt poikkeuksellisen pitkään elävänä, suullisena kansanperinteenä. Meren kosijoita laulettiin vielä toisen maailmansodan jälkeen. Suurin osa kalevalaisista kertomuksista katosi suullisen perinteen piiristä jo 1800-luvun puolella. Meren kosijat on luettelomainen. Eräät muutkin luettelomaiset laulut ovat säilyneet pitkään, kuten tuu tuu tupakkarulla ja oli ennen onnimanni.


title: Meren kosijat

text: Tarina alkaa useimmiten siitä, että tyttö odottelee kosijaa. Hän saattaa haluta kyntäjää ja kylväjää, tai sitten mieleistä ja sulosanaista miestä. Eri tarinan versioissa esiintyy eri tyttö ja eri paikoissa. Hän voi olla Pohjolan tyttäriä, Saaren neitoja, tai hän voi olla Turun Anni, Aino, Annikki tai Annukka. Merestä nousee rautamies, rautaisissa varusteissa, rautakihlat mukanaan. Neito kieltäytyy miehen kosinnasta. Merestä nousevat vielä hopeamies ja kultamies, mutta tyttö ei halua puolisoksi heillekään. Lopulta merestä nousee leipämies, leipäisissä varusteissa, leipäkihlat mukanaan. Hänelle tyttö suostuu, ja sanoo äitinsä synnyttäneen ja tuudittaneen hänet tätä miestä varten.


title: Moukantappaja

text: Moukantappaja on Marvel-kustantamon luoma roisto, jonka ensiesiintyminen tapahtui amerikkalaisen "Man Thing"-lehden numerossa 3 (1974). Hahmon loi Steve Gerber pääasiallisesti Hämähäkkimiehen vastustajaksi. Ainakin kolme eri henkilöä on käyttänyt Moukantappaja-nimeä rikoksissaan.


title: Moukantappaja

text: Suomessa Moukantappaja esiintyi ensimmäisen kerran "Hämähäkkimies"-lehden numerossa 2 (1983).


title: Moukantappaja

text: Alkuperäinen Moukantappaja, Ross G. Everbest esiteltiin amerikkalaisen "Man-Thing"-lehden numerossa 3 ja tapettiin pois saman lehden seuraavassa numerossa. Tämä Moukantappaja sekosi yhteiskunnan tilan vuoksi ja alkoi järjestelmällisesti tuhota rappioaineksia, rikollisia ja syntisiä. Everbest uskoi Jumalan antaneen hänelle pyhän tehtävänsä ja piti esikuvanaan pastori Mike Pikea, joka paransi hänet halvauksesta Everbestin ollessa vielä nuori.


title: Moukantappaja

text: Myöhemmin hän löysi pastorin kuitenkin irstailemassa juovuksissa ja niinpä Everbest tappoi sankarinsa. Hänelle tuli pakkomielle surmata jokainen "moukka" ja pastorin huijaamilla rahoilla Moukantappaja osti itselleen koreilevan asun ja laseraseensa (tuntemattomasta paikasta), joka haihdutti kohteensa välittömästi. Pastorin ruumiin Moukantappaja säilöi lasiseen säilytystankkiin. Jotkut Moukantappajan uhreista saivat varoituksen 24 tuntia ennen surmaamistaan käyntikortin muododssa.


title: Moukantappaja

text: Nopeassa vierailussaan Otuksen lehdessä Moukantappaja yritti surmata kaksi miestä: F.A. Schistin, kiinteistöhain, joka uhkasi rakennuksillaan Floridan soita ja Richard Roryn, joka oli pilkannut Moukantappajaa. Taistellessaan Otusta vastaan Moukantappaja kuoli lävistyessään pastorin lasisen säilytystankin sirpaleeseen.


title: Moukantappaja

text: Moukanttappajan oikea nimi ei kuitenkaan selvinnyt kuin vasta "Amazing Spider-Man"-lehden numerossa 225.


title: Moukantappaja

text: Moukantappajan toinen inkarnaatio nähtiin "Omega the Unknown"-lehden numerossa 9, jossa Greg Salinger-niminen vanki kuuli tarinan Moukantappajasta toiselta vangilta, Richard Rorylta. Vapauduttuaan hän varasti Moukantappajan asun ja aseen tappaen suuren määrän New Yorkin asukkaita. Tämä Moukantappaja ei tuhonnut vain typeryksiä ja moukkia, vaan myös niitä, joilta puuttui runollinen mieli.


title: Moukantappaja

text: "The Defenders"-lehden numeroissa 73–75 (kirjoittanut Ed Hannigan), Rory, tuntien vastuuta Salingerin hirmuteoista yritti auttaa Puolustajia nappaamaan Moukantappajan. Moukantappaja kuitenkin poltti hölmöinä pitämiensä Puolustajien päämajan maan tasalle ja ilmestyi uudelleen vainoamaan Hämähäkkimiestä.


title: Moukantappaja

text: Tuhotessaan säteellään taas laumoittain ihmisiä Moukantappajan oma kieroutunut mieli pysäytti hänet. Paettuaan Hämähäkkimiestä syrjäkujalle Moukantappaja kertoo eräälle naiselle tavoitteensa tuhota Hämähäkkimiehen, johon tämä toteaa: ""Pelleiletkö? Olen nähnyt sen tyypin kerran! Vain hullu voi mennä yrittämään tuollaista"!" jonka jälkeen Moukantappaja toteaa naisen olevan oikeassa ja suuntaa aseensa omalle ohimolleen.


title: Moukantappaja

text: Kaikeksi onneksi Hämähäkkimies ehti paikalle estämään Moukantappajan itsemurhan. Salinger suljettiin lopulta mielisairaalaan, jossa hän tänäkin päivänä oleilee.


title: Moukantappaja

text: Kurt Gerhardt oli järjestyksessä kolmas Moukantappaja. Hän sekosi nähtyään vanhempiensa brutaalin murhan, hänen vaimonsa erottua hänestä, menetettyään työnsä pankissa ja jouduttuaan ryöstön uhriksi uudessa työssään pikaruokaravintolassa.


title: Moukantappaja

text: Nähtyään TV-haastattelun Greg Salingerista Gerhardt uskoi Moukantappajan olevan oikeassa. Hän metsästi käsiinsä tämän puvun ja aseen lähtien uudelle murharetkelle "moukkien" pariin. Gerhardt kuitenkin hylkäsi vanhan puvun ja muokkasi sitä modernimpaan suuntaan. Samaan aikaan Salinger onnistui kommunikoimaan mielisairaalastaan modeemilla käsin Gerhardtin kanssa.


title: Moukantappaja

text: Gerhardt suuntasi ristiretkensä väkivaltarikollisten pariin (joka toi hänelle hieman suopeaa julkisuutta), mutta vihansa takia hän äityi surmaamaan narkomaaniäitejä ja jopa näiden lapsia. Gerhardt alkoi nähdä "moukkia" kaikkialla, jopa laiskuus ja tekopyhyys riittivät tähän. Epäonnistuttuaan suuren huumeparonin tuhoamisessa Gerhardt lopetti kommunikaationsa Salingerin kanssa ja suuntasi kasvoleikkauksen jälkeen pois New Yorkista.


title: Moukantappaja

text: Gerhardt jäi kuitenkin ilmeisesti kiinni, koska hänet nähtiin Lautalla (superrikollisille tehty vankila) tapahtuneen suurpaon yhteydessä. Oletettavasti nykyinen Moukantappaja pakeni paon yhteydessä.


title: Moukantappaja

text: Kaikki Moukantappajat ovat olleet itsekoulutettuja taistelutaidoissa. Jokainen heistä on ollut silti erinomaisessa kunnossa ja omannut erittäin korkean kipukynnyksen. Useat Moukantappajista ovat käyttäneet luodinkestävää liiviä.


title: Moukantappaja

text: Moukantappajan pääasiallinen ase on voimakastehoinen laserase, jolla Moukantappaja kykenee kirjaimellisesti haihduttamaan vastustajansa, jättäen jäljelle vain savuavan kasan tuhkaa (tosin tähän tarvitaan suora osuma vartaloon - raajaan osunut ammus haihduttaa ainoastaan kyseisen raajan).


title: Korg MS-20

text: Korg MS-20 oli Korgin valmistama puolimodulaarinen ja monofoninen syntetisaattori. Se tuli markkinoille vuonna 1978. Se kuuluu Korgin MS-soitinsarjaan, johon kuuluvat myös yksioskillaattorinen MS-10, koskettimeton MS-50 ja SQ-10-sekvensseri.


title: Korg MS-20

text: MS-20:ssä on kaksi jänniteohjattua oskillaattoria, ja siinä on 37 nuotin koskettimisto.


title: Korg MS-20

text: Tammikuussa 2013 Korg ilmoitti tuovansa syntetisaattorista uudelleen markkinoille mallin MS-20 Mini, joka on täydellinen kopio alkuperäismallista elektroniikkakytkentöjä ja käyttöpaneelia myöten. Eroina alkuperäiseen MS-20-malliin on vain koteloinnin hieman pienempi koko, joka on 86 % siitä, ja pienennetty koskettimisto. Lisänä uudessa tuotantomallissa on midiohjausväylä ja USB-liitäntä. Uuden tuotantomallin kotelon koko on sama kuin aiemmin markkinoidun rajoitetun erän Korg Legacy Collection -paketin, joka toimi ainoastaan midiohjaimena, ja jonka yhteydessä käytettiin MS-20-ohjelmistoemulaattoria tietokoneella.


title: Korg MS-20

text: Vuoden 2014 tammikuussa Korg ilmoitti tuovansa markkinoille syntetisaattorista vielä rajoitetun erän MS-20 Kit -mallin, joka on rakennussarjana osissa toimitettava tuote. Ostaja itse voi kokoonpanna syntetisaattorin käyttökuntoon irrallisista kuorista, valmiista piirilevyistä, käyttöpaneelista sekä siihen kuuluvista säätönupeista ja liittimistä. Rakennussarjaversio on saman kokoinen kuin alkuperäinen MS-20 etupaneelin 6,3 mm:n plug-liittimiä ja koskettimia myöten. Tämän lisäksi elektroniikkaan on lisätty molemmat versiot alkuperäisen mallin tuotantoaikana käytetyistä VCF-suodattimista, jonka käyttäjä voi itse valita piirilevyssä olevasta kytkimestä. MS-20 Mini -mallissa VCF-suodattimena käytettiin pelkästään ensimmäistä versiota.


title: Kapasiteetti

text: Kapasiteetti on suurin mahdollinen tuotantokyky. Yleensä suurteollisuudessa kapasiteetti ilmoitetaan vuosituotantona. Mikäli käyttöaste on 100 %, niin tehdas tuottaa täyden kapasiteettinsa verran. Käyttöasteella tarkoitetaan sitä osaa kapasiteetista, mikä kulloinkin on käytössä.


title: Kapasiteetti

text: Myös yleissana, esimerkiksi akun, muistin, liikenneväylän kapasiteetti.


title: Venäjän paperiteollisuus

text: Venäjän paperiteollisuus ei ole määrällisesti laajaa verrattuna Venäjän federaation suuriin metsävaroihin. Venäjän federaation alueella on 22 % maailman metsävaroista. Koko metsäteollisuus työllistää noin 900 000 ihmistä, koska puunkorjuu ei ole kovin koneellista.


title: Venäjän paperiteollisuus

text: Neuvostoliiton aikana paperiteollisuudella ei ollut merkittävää asemaa verrattuna kaivos-, metalli- ja konepajateollisuuteen, mitkä tuottivat sekä infrastruktuuria että verrattain laajalle puolustusvoimalle puolustusvälineet. Neuvostoliiton aikana teollisuus kuului pääosin eri tasoisten valtakunnallisten ja alueellisten ministeriöiden haltuun, Neuvostoliiton purkauduttua metsäteollisuusministeriön ohjaukseen kuuluvia tehtaita siirrettiin ensiksi liittovaltion omaisuuskomitealle yksityistettäviksi, minkä jälkeen monet niistä siirtyivät rahoitusyhtiöiden omistukseen taloudellisesti vaikeasta tilanteesta johtuen melko vaatimattomasta arvosta.


title: Venäjän paperiteollisuus

text: Kun tehtaissa olisi pitänyt ryhtyä suorittamaan investointeja ja johtamaan niitä teollisesti alalle tyypillisellä tavalla, ei alan kannattavuus kyennyt takaamaan investoinneille tuottoja. Monet vanhat ja pienet tehtaat ajautuivat vararikkoon ja suurimmat vaihtoivat jälleen toisessa aallossa omistajaa. Lopulta toimialalle alkoi muodostua tavanomainen konsernirakenne.


title: Venäjän paperiteollisuus

text: Yli kymmeneen vuoteen ei Venäjälle ole hankittu kokonaan uutta huomattavaa kartonki- tai paperikonetta. Suomalainen paperikonevienti loppui bilateraalikaupan mukana. Suurin paperikone, mitä Neuvostoliiton purkautumisen jälkeen on Venäjälle toimitettu, on Balahnan paperitehtaan leveä sanomalehtipaperikone 1994. Kapeista koneista viimeinen oli Viipurin paperitehtaan kapea hienopaperikone 1995. Molemmat koneet toimitti saksalainen Voith.


title: Venäjän paperiteollisuus

text: Paperin, kartongin tai selluloosan vienti ei ollut ollut Neuvostoliitossa metalliteollisuuteen verrattava painopisteala, minkä vuoksi sen ja koko metsäteollisuuden ketjun nostaminen uudelle tasolle on ollut keskustelunalainen asia. Suomessa on noudatettu ruotsalaisesimerkkeihin vetoamalla varovaisuutta investoinneissa, mitkä ovat suuntautuneet lähinnä pakkausteollisuuden puolella. Perusteluna on ollut myös se, ettei Venäjä ole ollut valmis solmimaan investointisuojasopimusta. Merkittäviä tehtaita Venäjällä ulkomaalaisista omistavat eteläafrikkalainen Mondi ja yhdysvaltalainen International Paper. Suomen metsäteollisuus tuo raakapuustaan (2005) 26 % ulkomailta, mistä 80 % tulee Venäjältä.


title: Venäjän paperiteollisuus

text: Luoteis-Venäjän teollisesta tuotannosta kuitenkin Karjalassa metsäsektorin osuus on puolet, Arkangelin alueella 40 % ja neljännes Komissa. Luoteis-Venäjän osuus Venäjän kansantulosta on 10 %. Luoteis-Venäjällä kaadetaan 40 % kaadettavaksi sallitusta puusta. Alueella tuotetaan kolmannes Venäjän raakapuusta, neljännes sahatavarasta sekä 60 % selluloosasta, paperista ja kartongista.


title: Venäjän paperiteollisuus

text: Selluloosa- tai paperitehdasta riskittömämpi tapa nostaa jalostusastetta toisessa maassa on perustaa saha. Suomalaiset metsäyhtiöt ovat ryhtyneet jalostusasteen nostamiseen Venäjällä vain siirtämällä vanhoja tai perustamalla uusia sahoja Venäjälle.


title: Venäjän paperiteollisuus

text: UPM-Kymmenellä on Pestovossa saha. Stora Enso:lla on saha Impilahdessa, minkä kaltaisen toisen se perusti myös Nebolšiin Novgorodin alueelle. Metsä-Botnia (jonka omistajat ovat M-real Oyj, Metsäliitto Osuuskunta ja UPM-Kymmene Oyj) perusti kuusta raaka-aineenaan käyttävän OOO Svir Timberin Leningradin alueelle Podporožeen, joka käynnistyi kesällä 2006.


title: Venäjän paperiteollisuus

text: Suomalaiseen paperiteollisuuteen liittymättömistä yrityksistä Koskisen Oy perustaa 2007 sahan Vologdan alueelle Šeksnaan. Juuri ennen joulua 2006 Ruukki Group ilmoitti sellutehtaan rakentamisesta Kostroman alueelle. Yhtiö oli jo kesällä julkaissut rakentavansa sahan ko. alueelle.


title: Venäjän paperiteollisuus

text: Venäjällä on käyty poliittista keskustelua raaka-aineviennistä ja jalostusarvoa halutaan parannettavaksi. Tämän vuoksi Venäjä on nostanut puun vientimaksua tehdäkseen puunjalostuksen Venäjällä kannattavammaksi suoraan raaka-ainevientiin verrattuna. Merkittäviä tuloja Venäjän liittovaltio saa kuitenkin pääasiassa vientimaksuilla öljystä. Historiallisesti puunkaatamisen ja tukkina viemisen jälkeen seuraava vaihtoehto on tehdä siitä sahatavaraa. Toisessa vaiheessa sanomalehtipaperia ja lopuksi valmistusmenetelmältään vaativampaa hienopaperia, missä jalostusarvo on korkein.


title: Venäjän paperiteollisuus

text: Jotta Venäjälle saataisiin metsäteollisuuden puuttuvia investointeja, ryhtyi Venäjän federaatio asettamaan öljyn kaltaisia vientitulleja raakapuun viennille. Puutullit lisääntyvät 50 euroon kuutiometriltä puuta 1. tammikuuta 2009, minkä uskotaan käytännössä pysäyttävän raakapuun viennin Venäjältä ulkomaille. Puutullien uskotaan lisäävän jonkin verran raakapuun maailmanmarkkinahintaa sekä samalla romahduttavan puunhintaa Venäjällä sekä joiksikin vuoksiksi aiheuttavan nykyistä suurempia hakkuusäästöjä. Joidenkin Venäjän federaation alueiden uskotaan ajautuvan taloudellisiin vaikeuksiin siksi, ettei raakapuuta voida viedä enää niin kuin ennen, mutta alueelle ei saada kovinkaan nopeasti jalostavaa teollisuutta: sahoja, selluloosatehtaita, paperitehtaita ja kartonkitehtaita, jotka voisivat jatkojalostaa nykyisin ulkomaille vietävän raakapuun nykyisin määrin.


title: Venäjän paperiteollisuus

text: 1990-lopulla alkoi konsernoituminen, mistä ensimmäisenä esimerkkinä oli Ilim Pulp, mihin kuuluvat muun muassa Pietarin kartonkitehdas, Kotlaksen paperitehdas ja myöhemmin myös Ust-Ilimskin sellutehdas.


title: Venäjän paperiteollisuus

text: Ilim Pulp oli alun perin Kotlaksen paperitehtaan myynnistä vastaava yhtiö, mille meni myös tehtaan omistajuus. Siitä alettiin muodostaa konsernia ostamalla siihen Pietarin kartonkitehdas. Myös ulkomaiset konsernit ostivat venäläistehtaita. Ruotsalainen AssiDoman osti Segežan säkkipaperitehtaan pakkausteollisuudessa myös Venäjällä jo toiminut TetraLaval Enson kartonki- ja hienopaperitehtaan.


title: Venäjän paperiteollisuus

text: Segežan säkkipaperitehdas ajautui 1998 konkurssitilaan, koska sillä oli vanhoja velkoja taakkanaan ja koska tehtaaseen investoiminen haluttiin rahoittaa pääasiassa hankkimalla erittäin laajoja hakkuuoikeuksia, mitä Venäjän federaatio ei ollut valmis myöntämään. AssiDomanin omistama velkainen Segežabumprom meni konkurssiin myös veroveloista ja lähinnä Karjalan tasavallan hallituksen vahvalla myötävaikutuksella tehdasta perustettiin jatkamaan uusi yhtiö.


title: Venäjän paperiteollisuus

text: Tetra Laval osti Enson kaupungissa sijaitsevan paperitehtaan lähinnä saadakseen sen kartonkikoneen tuotannon nestepakkauskartonkina Venäjällä sijaitseville pakkaustehtailleen, Konsernina ei ollut valmis investoimaan etupainoisesti tehtaaseen ulkomaisista rahoituslähteistä. OAO Svetogorsk puolestaan oli tappiollinen yritys Tetra Lavalille. Koko yrityksen kannattavuus perustui pääosin suuren hienopaperikoneen käyttöasteen nostamiseen kapasiteettiinsa ja paperin laadun parantaminen yhä korkeampiin kopiopaperiluokkiin. Lyhyen omistuksen jälkeen Tetra Laval myi myös tämän tehtaan yhdysvaltalaisella International Paperille, joka aikaisempina vuosina oli hankkinut Euroopasta tehtaita Britanniasta, Ranskasta, Saksasta ja Puolasta.


title: Venäjän paperiteollisuus

text: Saksalaiset ostivat osuuden Balahnan sanomalehtipaperitehtaasta, minkä he myivät myöhemmin venäläisille. Syktyvkarin paperitehtaan osti lopulta eteläafrikkalainen Mondi-konserni, joka omistaa Saksassa Neusiedlerin.


title: Venäjän paperiteollisuus

text: Vuosien 1996–1998 vahvan ruplan talouspolitiikka, mikä piti reaalikorot korkeina tarkoituksena poistaa nopea inflaatio johti kotimarkkinalamaan siinä määrin, että paperitehtaisen oli vaikea saada tuotantoaan kaupaksi Venäjällä. Käyttöasteen laskettua puoleen suurimmilla ja kehittyneimmilläkin tehtailla muodostui tarpeeksi avata vientiä Lähinnä sanomalehtipaperin vienti aukesi paperiagenttien toimesta Etelä-Amerikkaan ja kolmannen maailman maihin siksi, että alussa länsieurooppalaiset laatuvaatimukset olivat vaikeita täyttää. Vuonna 1998 ruplan devalvoituminen yli 70 %:lla jätti runsaasti varoja yrityksiin ja ne kykenivät saavuttamaan tavanomaisen käyttöasteen viennillä sen muututtua erittäin kannattavaksi.


title: Venäjän paperiteollisuus

text: Devalvoitumisen johdosta erityisesti raaka-aineiden ja puolivalmisteiden vienti alkoi kannattaa. Tämä tuotti ylijäämään erityisesti kaivosteollisuudessa, mikä saattoi ryhtyä ostamaan myös muiden alojen yrityksiä. Niistä tuli kannattavia yrityksiä omistettaviksi, mikä johti siihen, että oligarkeiksi kutsutut liikemiehet ryhtyivät järjestelemään myös kaivos- ja metallialalla hankittua varallisuuden avulla järjestelemään myös pienempiä toimialoja konsernimuotoon. Ilim Pulp Kotlaksen paperitehtaalla ja Ust-Ilimskin sellutehtaalla sekä Arkangelin kartonkitehdas ovat vastustaneet tällaista kehitystä.


title: Venäjän paperiteollisuus

text: Ilim Pulp ei käytä tuotannollisten tytäryritystensä englanninkielisillä verkkosivuilla yritysmuototunnusta. OAO tarkoittaa tavanomaista osakeyhtiötä, kun taas ZAO tarkoittaa suljettua osakeyhtiötä, missä on sopimuksenvaraisia yhtiöosuuksia. OAO:n käännös englanniksi on JSC, kun taas ZAO voidaan erottaa OAO:sta kirjoittamalla CJSC eli Closed type Joint Stock Company.


title: Venäjän paperiteollisuus

text: OOO on rajavastuuyhtiö, minkä omistusosuudet on tarkoitettu melko pysyviksi. OOO:ia voivat olla niin holding-yhtiöt kuin myös eräänlaisiksi edustustoiksi tai osastoiksi katsottavat osakeyhtiön toimielimet, missä edustuston päälliköllä on oikeus tehdä vastuita vain rajavastuuyhtiön taseen määrään asti, ei omistavaa osakeyhtiötä sitoen.


title: Venäjän paperiteollisuus

text: Päätöksen Venäjän ensimmäisestä paperitehtaasta Krasnoje seloon teki Pietari Suuri 1709. Sen rakentaminen aloitettiin 1714 ja se kuului amiraliteetille, joka tarvitsi laivastoa varten paperia. 1786 ruhtinas J. A. Kozlovski perusti Troitskin paperitehtaan. 1811 kielsi Aleksanteri I tuontipaperin käytön senaatissa ja ministeriöissä. 1830-luvulla rajoitettiin korkealaatuisen paperin tuontia, mikä johti tehtaiden perustamiseen Venäjälle. 1840 brittiläisen George Roberin ja venäläisen A. I. Varguninin perustama paperitehdas tuotti ensimmäiset Venäjän kirjoituspaperit.


title: Venäjän paperiteollisuus

text: Vuoteen 1861 mennessä Venäjällä oli 60 pientä paperitehdasta ja vuosisadan loppuun mennessä jo noin 200, joiden kapasiteetti oli yhteensä 100 ttn paperia. Ala työllisti 25 000 ihmistä ja Venäjän osuus paperin maailmantuotannosta oli 2,6 %.


title: Venäjän paperiteollisuus

text: Neuvostoliitossa sanomalehtipaperin tarve kasvoi, kun lukutaito yleistyi neuvostovallan myötä. Jos 1913 Venäjällä käytettiin paperia 2,7 kg asukasta kohden vuodessa niin viisivuotissuunnittelun alkuun mennessä, vuosina 1927–1928 oli kulutus jo 3,5 kg asukasta kohden vuodessa. Paperiteollisuus yli kaksinkertaisti tuotantonsa kolmessa vuodessa. Paperin kulutus ei ollut 1926–1927 kuin 6,8 % suurempi kuin ensimmäistä maailmansotaa edeltäneenä vuotena 1913. Tuolloin 40 % paperista tuotiin ulkomailta, 1926–1927 enää 25 %.


title: Venäjän paperiteollisuus

text: Sanomalehtipaperista vuosina 1926–1927 97 % tuli ulkomailta, mikä aleni 80 %:iin 1927–1928, kun uusia tehtaita avattiin. Merkittävät uudet tehtaat olivat Balahnassa ja Kontupohjassa. 1928 perustettiin Säästroin paperitehdas.


title: Venäjän paperiteollisuus

text: Vuoden 1928 loppuun mennessä ensimmäistä kertaa kaikki neuvostoliittolaiset lehdet kyettiin painamaan neuvostoliittolaiselle paperille. Balahnan tehdas tuotti 60 ttn sanomalehtipaperia vuodessa 1930–1931.


title: Venäjän paperiteollisuus

text: Venäjän paperintuonti oli ollut 157 400 ttn 1913, Neuvostoliiton 1925–1926 141 400 ttn ja 1926–1927 107 856 tn. Rakennetut tehtaat pystyivät tuottamaan 1930–1931 yhteensä 75 000 tn lisää paperia, mikä oli kuusinkertaisesti sotaa edeltänyt määrä.


title: Venäjän paperiteollisuus

text: Ennen sotaa 1938 perustettiin tehdas Segežaan ja Arkangeliin Solombalan selluloosatehdas sekä 1940 Arkengelin kupeeseen Novodvinskiin tehdas. Vuonna 1940 sai Neuvostoliitto Suomelta 1921 perustetun Pitkärannan selluloosatehtaan ja Viipurin 1926 perustetun paperitehtaan.


title: Venäjän paperiteollisuus

text: Neuvosto-Viroon perustettiin 1953 kolmella pienellä ensimmäisen maailmansodan aikaisella Keski-Euroopalla tuodulla Voith-paperikoneella säkkipaperitehdas.


title: Venäjän paperiteollisuus

text: Toisen maailmansodan aiheuttamien tappioiden vuoksi paperiteollisuuden sotaa edeltäneen tuotannon saavuttamiseen meni miltei kymmenen vuotta. Voimakkaasti paperiteollisuutta ryhdyttiin laajentamaan 1960-luvun puolivälistä 1970-luvulle. Suuri osa hankituista paperikoneista oli suomalaisia tai saksalaisia. Poikkeuksina Kontupohjan neljäs ja seitsemäs paperikone, jotka olivat brittiläisiä Black Clawsoneita sekä OAO Solikamskbumpromin Mitsubishi-Beloitit. Yhdysvaltalainen Beloit oli yhteistyössä Japanissa Mitsubishi Heavy Industriesin kanssa.


title: Venäjän paperiteollisuus

text: Vaikka Venäjällä on pieni paperiteollisuus verrattuna maan mittaviin metsävaroihin, silti myös paperiteollisuudessa on Venäjän mittakaavassa merkittäviä vientiyrityksiä. Kommersantin viikkolehden entisten toimittajien perustama Expert-talouslehti julkaisee vuosittain listan sadasta Venäjän suurimmasta vientiyrityksestä.


Arhangelski tselljulozno-bumažnyi kombinat () on kartonkitehdas Novodvinskissä Arkangelin alueella Venäjällä. Se tuottaa myös selluloosaa ja pieniä määriä paperia. Tehdas perustettiin 1940 juuri ennen toista maailmansotaa ruskean käärepaperin tuottamiseksi. Tehtaan osakkeista 65 % on itävaltalaisen Pulp Mill Holdingin omistuksessa. 2000-luvun alkuvuosina tehdasta on yrittänyt vallata Oleg Deripaska Bazovyi element -yhtiönsä avulla, jolla on noin 33 %:n omistus.


title: Arhangelski tselljulozno-bumažnyi kombinat

text: Tehdas tuotti yli 800 000 tonnia selluloosaa vuonna 2005.


text: Yhtiö hankki kartonkikone 1:lle Venäjän ensimmäisen kenkäpuristimen Voithilta. Sitä ennen kartonkikone 2:n puristinosaa parannettiin Metso Paperilta hankitulla isotelapuristimella.


title: Dick Tracy

text: Dick Tracy on yhdysvaltalaisen Chester Gouldin luoma sarjakuvahahmo, kovaotteinen poliisi, joka ilmestyi ensimmäisen kerran sanomalehtien sarjakuvasivuilla 4. lokakuuta 1931 "Chicago Tribune" -syndikaatin levittämänä. Esikuvana sanotaan olleen Eliot Ness.


title: Dick Tracy

text: Sarjakuva heijasteli 1930-luvun Chicagon väkivaltaisia oloja. Keskeisessä roolissa olivat lukuisat roistot, joilla oli yleensä jokin erikoinen ulkonäköön liittyvä seikka tai fyysinen epämuodostuma (Flattop, Pruneface). Myös Dick Tracyn piirteet olivat pitkälle tyylitellyt, leuka veitsenterävä ja suu oli siirtynyt sivuun poskelle; hänen hattunsa ja poplarinsa olivat kirkkaankeltaiset. Gouldin ekspressiivinen tyyli on vaikuttanut poptaiteeseen ja Dick Tracy on ollut taulun aiheena sekä Roy Lichtensteinilla että Andy Warholilla.


title: Dick Tracy

text: Gould kuvasi sarjakuvassaan tarkkaan poliisin suorittamaa teknistä tutkintaa, mutta keksi lisäksi uusia välineitä. Tammikuussa 1946 Dick Tracy ja muut poliisit alkoivat käyttää ranneradiopuhelinta (2-Way Wrist Radio), josta tuli yksi populaarikulttuurin tunnettuja ikoneita "Star Trekin" kommunikaattorin tapaan.


title: Dick Tracy

text: Dick Tracyn kumppanina rosvoja jahtaamassa oli Sam Catchem. Tyttöystävänsä Tess Trueheartin kanssa Tracy meni naimisiin jouluna 1949. Tämän jälkeen sarjakuvassa seurattiin rikosten ratkaisemisen ohella pariskunnan perhe-elämää ja heidän jälkikasvuaan, Junioria ja Bonnie Braidsia.


title: Dick Tracy

text: 1950-luvulla atomiaikakauden alettua "Dick Tracy" alkoi muuttua yhä enemmän science fictioniksi. 1960-luvussa sarjassa otettiin käyttöön avaruusauto (Space Coupe) ja käytiin Kuussa, josta löytyi sarjaan myös uusi vakituinen hahmo, Moon Maid. Junior meni lopulta naimisiin tämän kuunneidon kanssa.


title: Dick Tracy

text: 1970-luvulla Gould toi Tracyn rinnalle hahmon Groovy Grove, joka oli ”hip”. Myös Tracy kasvatti pidemmän tukan ja viikset, jotka tosin pian ajeltiin häneltä väkisin pois.


title: Dick Tracy

text: Chester Gould vetäytyi eläkkeelle vuonna 1977; hänen viimeinen "Dick Tracy" -strippinsä ilmestyi sunnuntaina 25. joulukuuta samana vuonna. Seuraavana maanantaina ilmestyneestä stripistä alkaen "Dick Tracyä" alkoi kirjoittaa Max Allan Collins ja piirtää Gouldia jo pitkään avustanut Rick Fletcher. Fletcherin kuoltua 1983 hänen tilalleen tuli Dick Locher. Mike Killian kirjoitti Collinsin jälkeen sarjaa 1992–2005. Nykyään Locher myös kirjoittaa "Dick Tracyä".


title: Dick Tracy

text: Collins palautti "Dick Tracyn" juurilleen ja poisti sarjasta hiljalleen selkeimmät tieteiselementit. Moon Maid sai surmansa 1978.


title: Dick Tracy

text: "Dick Tracy" on seikkaillut myös radiokuunnelmina, sarjafilmeinä ja televisioanimaationa. Vuonna 1990 Warren Beatty ohjasi kokoillan elokuvan "Dick Tracy", jossa hän myös näytteli pääosaa.


title: Dick Tracy

text: Al Cappin sarjakuvassa "Li’l Abner" on sarjakuva sarjakuvassa -hahmo Fearless Fosdick, joka on parodinen versio Dick Tracystä.


title: Svetogorsk (yritys)

text: OAO Svetogorsk on hienopaperi- ja kartonkitehdas Ensossa (Svetogorskissa) Leningradin alueella. Yksityistämisen jälkeen sen osti ruotsalainen Tetra Laval -konserni, mutta ei saanut siitä kannattavaa. Tämän jälkeen yhdysvaltalainen International Paper osti tehtaan 1998. Kaupassa kuitenkin vain tehdaskokonaisuuden hienopaperikone ja kartonkikone siirtyivät amerikkalaisille, kun taas pehmopaperikone erotettiin ennen kauppaa omaksi yhtiökseen OAO Svetogorsk-Tissueksi, joka myytiin ruotsalaiselle SCA:lle. Tehdasalueella toimii lisäksi sellutehdas, jossa on kolme sellulinjaa. International Paper sai kaupalleen 150 miljoonan dollarin vakuutuksen poliittisen riskin varalta Yhdysvaltain ulkoasiainministeriön Overseas Private Investment Corp:lta.


title: Svetogorsk (yritys)

text: OAO Svetogorsk ja OAO Svetogorsk-Tissue sijaitsevat Enso-Gutzeit Oy:n vanhalla tehdasalueella, jo talvisodassa Neuvostoliitolle luovutetulla alueella. Tehdasalue on aivan Imatran tuntumassa ja tehtaan ulkomaalaiset toimihenkilöt asuvat Imatralla.


title: Svetogorsk (yritys)

text: Kartongintuotannossa on ollut kaksi Füllnerin valmistamaa kartonkikonetta, joilla aikaisemmin Neuvostoliiton aikana tehtiin sähkökaapelipaperia. Nykyään toisella koneella tehdään lähinnä nestepakkauskartonkia maitotuotteiden pakkauksiin Venäjällä sijaitseville pakkaustehtaille. Hienopaperituotannossa on kahdeksanmetrinen Valmetin vuonna 1982 toimittama paperikone, jolla valmistetaan kopiopapereita.


title: Svetogorsk (yritys)

text: SCA:n omistukseen OAO Svetogorsk-Tissuen mukana siirtynyt pehmopaperikone on Valmetin vuonna 1985 toimittama.


title: Svetogorsk (yritys)

text: Käytössä olevan kapasiteetin tuotanto on noin 230 000 tonnia paperi ja kartonkia vuodessa.


title: SCA

text: Svenska Cellulosa Aktiebolaget SCA on ruotsalainen pehmopaperiyritys. Sillä on yli 50 000 työntekijää, ja yhtiön vuosittainen liikevaihto on noin 100 miljardia Ruotsin kruunua (10,5 miljardia euroa). Yhtiön tärkeimmät tuotteet ovat henkilökohtaiset hygieniatuotteet (sis. vaipat sekä naisten hygieniatuotteet, erilaiset hygieniapaperit, kuten esimerkiksi vessapaperit ja kasvopyyhkeet). Yhtiön kymmenen suurinta vientimaata ovat järjestyksessä: Saksa, Iso-Britannia, Yhdysvallat, Ranska, Ruotsi, Italia, Alankomaat, Espanja, Tanska, Australia, Meksiko ja Belgia. Yhtiön tunnetuimmat brändit ovat Treasures, Tork, Sorbent, Purex, Handee, Hygenex, Deeko, Orchid, Libra, sekä TENA.


title: SCA

text: Yhtiön toimitusjohtaja Jan Johansson joutui eroamaan yksityislentokonekohun vuoksi. Hän ja hänen perheensä käyttivät yhtiön lentokonetta yksityislentoihin, muun muassa Dubaihin, Veronaan ja Nizzaan. Kohu asiasta käynnistyi kun Svenska Dagbladet kertoi asiasta vuoden 2014 lopulla. Myös yhtiön hallituksen puheenjohtaja Sverker Martin-Löf on samaan jupakkaan liittyen jättänyt tehtävänsä. Johanssonin seuraaja on Magnus Groth. Vyyhtiin saattaa liittyä myös rikoksia, ja asiaa tutkii Ruotsin korruption vastainen viranomainen.


title: SCA

text: Vuonna 2017 SCA jakautui kahtia: Essity -yhtiöksi ja SCA-yhtiöksi.


title: SCA

text: SCA vähensi toimintaansa ja tuotantoaan Ruotsissa vuonna 2008 raaka-aineen ja energian hintojen nousun sekä ylikapasiteetin johdosta. Vähennysmääräksi on asetettu 200 000-300 000 tn paperia, 80 miljoonaa m aaltopahvia ja 1 700 työpaikkaa.


title: SCA

text: Suomessa SCA:lla on Nokian paperitehdas, jossa valmistetaan pehmopaperia.


title: SCA

text: SCA on tehnyt norjalaisen Statkraft-energiayhtiön kanssa sopimuksen seitsemän tuulivoimalapuiston rakentamisesta. Kahden-kolmen vuoden kuluttua voimaloilla on määrä tuottaa 2 800 GWh sähköä, 2-3 % Ruotsin sähkönkulutuksesta. SCA käyttää 500 GWh, jolloin se saa kaiken tarvitsemansa sähkön tuulivoimasta. Tuulivoiman ohella yhtiöt pyrkivät vesivoiman tuntuvaan lisärakentamiseen Pohjois-Ruotsissa.


title: International Paper

text: International Paper () on yhdysvaltalainen pörssiyhtiö ja maailman suurin metsäteollisuusyhtiö. Yhtiöllä on yli 200 tuotantolaitosta lähes 40 maassa. Yhdysvalloissa yhtiö omistaa 29 sellu-, paperi-, tai pakkaustehdasta sekä 170 pienempää pakkausyksikköä ja 16 kierrätysmateriaalin jälleenkäsittelylaitosta. Yhtiön liikevaihto vuonna 2017 oli 21,74 miljardia USD, ja sen palveluksessa oli noin 56 000 henkeä, joista noin 36 000 Yhdysvalloissa. Yhtiön perusti Hugh J. Chrisholm vuonna 1898.


title: International Paper

text: Suomessa International Paper omisti aiemmin Arizona Chemical Oy:n, jolla on mäntyöljyä ja tärpättiä valmistava tehdas Oulussa. Joulukuussa 2006 International Paper ilmoitti myyvänsä koko Arizona Chemical -toimialansa ranskalaiselle Rhone Capitalille.. Venäjällä International Paperilla on OAO Svetogorsk -niminen paperitehdas Ensossa, joka on entinen Enso-Gutzeitin tehdas.


title: Fernando de la Rúa

text: Fernando de la Rúa Bruno (s. 15. syyskuuta 1937) oli Argentiinan presidentti 10. joulukuuta 1999 – 21. joulukuuta 2001. Hän oli Unión Cívica Radicalin ja FrePaSon Työn, oikeuden ja koulutuksen liiton listan ehdokkaana.


title: Fernando de la Rúa

text: De la Rúa on kotoisin Córdobasta. Hän kävi sotilaskoulua ennen lähtemistään oikeustieteen opintojen pariin Córdoban yliopistoon. Politiikkaan hän lähti aikaisin, ja vuoden 1973 vaaleissa hänet valittiin Buenos Airesista senaattiin. Muutaman kuukauden myöhemmin hän oli veteraanipoliitikko Ricardo Balbínin varapresidenttiehdokkaana radikaalipuolueen riveistä. Vain 36-vuotiaana varapresidentiksi pyrkivä De la Rúa sai tuolloin lempinimen "Chupete" (tutti).


title: Fernando de la Rúa

text: Demokratiaan palaamisen jälkeen 1983 De la Rúa valittiin edustajainhuoneeseen ja pyrki uudelleen senaattiin 1989, mutta jäi ulkopuolelle suuremmasta äänimäärästään huolimatta. Vuonna 1996 hänestä tuli ensimmäinen Buenos Airesin suoraan valittu pormestari, missä virassa hän oli ennen lähtemistään vuoden 1999 vaaleissa Allianzan presidenttiehdokkaaksi. Hiljaisena, rehellisenä ja tylsänä pidetty De la Rúa arvosteli Menemin hallinnon korruptiota ja erikoisuuksia. Hän voitti saaden lähes puolet äänistä. Allianza ei saanut kuitenkaan haltuunsa enemmistöä senaatissa ja edustajainhuoneessa.


title: Fernando de la Rúa

text: De la Rúan kautta leimasi jatkuva talouskriisi, koalitiohallituksen keskinäiset riidat, hallituksen toimettomuus ja kykenemättömyys hillitä korruptiota. Hänen talousministerinään oli Domingo Cavallo, joka oli myös Menemin hallituksessa.


title: Fernando de la Rúa

text: Hän joutui eroamaan virasta joulukuun 2001 mellakoissa pääkaupungin keskiluokan noustua barrikadeille iskulauseen "¡que se vayan todos!" alla kolmatta vuotta jatkuneen kriisin jälkeen ja hallituksen estettyä rahan nostaminen pankeista dollareissa (ns. "corralito"). FrePaSon ministerit lähtivät hallituksesta ja De la Rúa jäi ilman tukea.


title: Fernando de la Rúa

text:
De la Rúaa syytettiin myöhemmin lahjonnasta ja hänen väitetään luvanneen senaattoreille miljoonia 2000 saadakseen työlakinsa läpi. Hänen osuuttaan viiden kuolemaan vuoden 2001 mellakoissa tutkitaan myös.
De la Rúa on naimisissa Inés Pertinén kanssa ja heillä on kolme lasta. Hänen vanhin poikansa Antonio de la Rúa oli kihloissa kolumbialaisen laulaja Shakiran kanssa.


title: Isabel Martínez de Perón

text: María Estela Martínez de Perón (tunnetaan yleensä nimillä Isabel tai Isabelita, s. 4. helmikuuta 1931 La Rioja, Argentiina) oli presidentti Juan Perónin kolmas puoliso, Argentiinan varapresidentti ja presidentti 1. heinäkuuta 1974 – 24. maaliskuuta 1976. Hän oli läntisen pallonpuoliskon ensimmäinen naispresidentti.


title: Isabel Martínez de Perón

text: María Estela Martínez Cartas tapasi tulevan puolisonsa tämän ollessa maanpaossa Panamassa. Hän työskenteli tuolloin cabareetanssijana. 35 vuotta vanhempi Juan Perón, joka oli jäänyt leskeksi toisesta vaimostaan, Eva Perónista, ihastui häneen. Perón otti Isabelin mukaansa Espanjaan vuonna 1960. Jyrkän katolinen maa ei voinut hyväksyä Perónin asumista nuoren naisen kanssa, joten marraskuussa 1961 entinen presidentti meni naimisiin kolmannen kerran.


title: Isabel Martínez de Perón

text: Perón otti jälleen roolin Argentiinan politiikassa, mutta koska häneltä oli kielletty maahan saapuminen vuoden 1955 vallankaappauksen jälkeen, hän lähetti nuoren vaimonsa Argentiinaan neuvottelemaan.


title: Isabel Martínez de Perón

text: Vuonna 1973 Perón suostuteltiin palaamaan Argentiinaan ja ryhtymään jälkeen presidentiksi. Hän suostui ja otti kyseenalaisessa siirrossaan varapresidenttiehdokkaakseen vaimonsa. Syyskuussa Perón-Perón-lista sai vaaleissa yli 60 prosenttia äänistä. Isabel Perónilla ei ollut juurikaan kokemusta tai halua politiikkaan. Juan Perón sairastui vakavasti ja kuoli 1. heinäkuuta 1974 oltuaan alle vuoden virassaan. Isabel Perón otti presidentin viran hoidettavakseen 29. kesäkuuta 1974, ja näin hänestä tuli yksi maailman ensimmäisistä naispresidenteistä.


title: Isabel Martínez de Perón

text: Isabel Perónin sijaan valtaa käytti José López Rega eli ”el Brujo”, okkultistifilosofi ja ennustaja, joka oli Isabelin ystävä, ja jonka Juan Perón oli nimittänyt yksityissihteerikseen vaimonsa painostuksesta. Maassa oli laajoja lakkoja ja poliittista terrorismia. Tilanne kauhistutti armeijaa, joka päätti, ettei ”heikkotahtoinen ja kokematon” nainen voinut toimia presidenttinä. 24. maaliskuuta 1976 Isabel Perón kaapattiin, ja armeija otti vallan verettömässä vallankaappauksessa. Hänet pidettiin viisi vuotta kotiarestissa, jonka jälkeen hänet lähetettiin maanpakoon Espanjaan 1981.


title: Isabel Martínez de Perón

text: Isabel Perónista annettiin tammikuussa 2007 kansainvälinen pidätysmääräys. Hän käski armeijaa hankkiutumaan eroon opiskelija-aktivisti Héctor Aldo Fagetti Gallegosta, jonka turvallisuuspalvelu pidätti ja jota ei 10. maaliskuuta 1976 jälkeen ole nähty. Perón pidätettiin kotonaan lähellä Madridia Espanjassa 12. tammikuuta 2007, mutta hänet päästettiin vapaaksi takuita vastaan ja määrättiin kotiarestiin. Muutamia päiviä myöhemmin hänestä tehtiin toinen pidätysmääräys. Hänellä epäillään olleen presidenttikautenaan yhteyksiä pelättyyn äärioikeistolaiseen kuolemanpartioon Alianza Anticomunista Argentinaan (AAA), jonka epäillään siepanneen tai murhanneen jopa 2 000 ihmistä. AAA toimi aktiivisimmin Perónin hallintokauden aikana 1974–1976.


title: Torholan luola

text: Torholan luola on Lohjan Karjalohjalla sijaitseva Suomen suurin kalkkikiviluola. Luola on 31 metriä pitkä ja 36 metriä leveä; korkeuseroa on 14 metriä.


title: Torholan luola

text: Luolan kohdalla ollut kalsiittinen kalkkikivi on syöpynyt pois veden vaikutuksesta ja jättänyt kestävämpään leptiittigneissiin nykyisen luolan. Lähellä on myös pienempi, 12 metriä pitkä luola. Katossa on muutamia pieniä tippukiviä.


title: Torholan luola

text: Torholan luola sijaitsee Lohjanjärven rannalla, lähellä Karkalin luonnonpuistoa.


title: Torholan luola

text: Luolasta on tapana nimetä kolme osaa: "eteinen", joka on valoisa, tilava ja avoin, "sali", joka myös on tilava, mutta alempana ja hämärämpi kuin eteinen, sekä "kellari", johon on laskeuduttava ahtaahkoa pystysuoraa käytävää myöten. Kellari laajenee kuitenkin seisomakorkeuteen, kunnes taas kapenee kulkukelvottomaksi kohdasta, jossa katosta irronnut lohkare estää läpikulun. Kellarista on kuitenkin yhteys kallion alapuolella kulkevalta polulta lähtevään kapeaan tunneliin siten, että kellarista ja alatunnelista ojennetut kädet ylettävät yhteen.


title: Torholan luola

text: Luolaan on hyvät opasteet parkkipaikalta, josta on noin 500 metrin kävelymatka luolan molemmille suuaukoille.


title: Segežski tselljulozno-bumažnyi kombinat

text: Segežski tselljulozno-bumažnyi kombinat (), "Segežan sellu- ja paperitehdas", on Karjalan tasavallan Segežassä Uikujärven rannalla sijaitseva säkkipaperi- ja selluloosatehdas. Tehdas perustettiin alun perin vuonna 1938 Vienanmeren–Itämeren kanavan rakentamisesta henkiin jääneiden rangaistusvankien työvoimalla.


title: Segežski tselljulozno-bumažnyi kombinat

text: Neuvostoliiton hajoamisen jälkeen yksityistetty OAO Segežabumprom, missä oli ruotsalaista AssiDomanin omistusta, meni konkurssiin 1998 pääasiassa verosaatavien vuoksi. Taustalla oli erimielisyys siitä, miten ruotsalainen omistaja saa hakkuuoikeuksia rahoittaakseen sillä ulkopuolisesti tehtaan tarvitsemat investoinnit.


title: Segežski tselljulozno-bumažnyi kombinat

text: Tehdas on kauan ollut merkittävä säkkipaperin valmistaja Euroopassa. Suuri osa tuotannosta viedään Aasiaan. Tehtaalla ovat vahvat yhteiskunnalliset suhteet Karjalan tasavallan johtoon.


title: Segežski tselljulozno-bumažnyi kombinat

text: Tehdas osti ruotsalaisen "Korsnäs Packaging" -yrityksen vuonna 2005, jolloin siitä tuli toiseksi suurin säkkipaperinvalmistaja maailmassa.


title: Segežski tselljulozno-bumažnyi kombinat

text: Vuodesta 2006 tehdas kuuluu tuolloin perustetulle suurelle Investlesprom-holdingyhtiölle. Tehtaalla on meneillään mittava "Jääkarhu"-niminen modernisointihanke, jota suomalaisyhtiöt ovat mukana toteuttamassa.


title: Segežski tselljulozno-bumažnyi kombinat

text: Tehtaalla on toiminnassa kolme säkkipaperikonetta, joiden yhteiskapasiteetti on 375 000 t/a.


title: Hollantilaiset

text: Hollantilaiset () ovat pääasiassa Alankomaissa elävä etninen germaaninen ryhmä. Alankomaissa asuu noin 16 miljoonaa hollantilaista. Yhdysvalloissa hollantilaistaustaisia elää noin 5 miljoonaa. Koko maailmassa hollantilaisia on noin 25 miljoonaa.


title: Hollantilaiset

text: Hollantilaiset puhuvat yleensä hollannin kieltä. Protestanttinen kirkko elää vahvasti väestön keskuudessa. Oranssi, Alankomaiden kuningashuoneen symboli, on hollantilaisten tunnusväri. Suurin osa hollantilaisista on protestantteja, mutta etenkin Belgian ja Saksan raja-alueilla asuu paljon katolilaisia.


title: Hollantilaiset

text: Hollantilaiset olivat ensimmäisiä, jotka muuttivat Euroopasta Pohjois-Amerikkaan jo 1600-luvulla. 1800-luvulla uusi aalto muutti Yhdysvaltoihin. Nieuw Amsterdam oli suurin hollantilaissiirtolaisten asuttama kaupunki uudessa maailmassa. Ehkä huomattavin hollantilainen suku Yhdysvalloissa on Vanderbiltin suku.


title: Hollantilaiset

text: Hollantilaisten lähimpiä kielisukulaisia ovat afrikaanerit, friisit ja flaamit. Etelä-Afrikassa asuvat afrikaanerit ovat hollantilaistaustaisia, monet afrikaanerit Etelä-Afrikassa ovat alun perin Alankomaista muuttaneita hollantilaisia.


title: Mondi Syktyvkarski LPK

text: Mondi Syktyvkarski LPK (, ), entinen "Syktyvkarski Lesopromyšlennyi Kompleks", on Komin tasavallan pääkaupungissa Syktyvkarissa sijaitseva selluloosa- ja hienopaperitehdas, jonka eteläafrikkalainen paperiteollisuuskonserni Mondi osti venäläisiltä. Tehtaalla on kaksi hienopaperikonetta, yksi sanomalehtipaperikone sekä yksi kartonkikone. Se kuuluu hallinnollisesti Mondi Europe -yrityksen Business Paper -tulosyksikköön.


title: Mondi Syktyvkarski LPK

text: Tehtaan vuosikapasiteetti on 830 000 tonnia paperia ja 550 000 tonnia selluloosaa. Se työllistää suoraan noin 5000 työntekijää ja epäsuoraan saman verran. Se tuottaa erityisesti toimisto- ja painopaperia sekä pakkauskartonkia, ja on vastaa erikoisalallaan noin 40 %:sta Venäjän tuotannosta.


title: Mondi Syktyvkarski LPK

text: Suuri hienopaperikone on Valmetin toimittama ja sanomalehtipaperikone Voithin.Vuonna 2001 Syktyvkarski LPK oli Venäjän 49. suurin vientiyritys. Vientiä oli 82 maahan.


title: Solikamskbumprom

text: Solikamskbumprom () on venäläisessä omistuksessa oleva sanomalehtipaperitehdas Solikamskissa. Yhtiö perustettiin 1941. Siellä on neljä paperikonetta, jotka kaikki tuottavat sanomalehtipaperilaatua. Tehtaan tuotanto menee pääasiassa Venäjälle ja muualle IVY:öön. Merkittäviä paperinkäyttäjiä kotimaassa ovat Izvestija, Ekologitšeski dom, Venäjän federaation virallinen lehti Rossijskaja gazeta, ammattiliittojen lehti Trud, Argumenty i fakty, Komsomolskaja pravda ja Selskaja žizn.


title: Solikamskbumprom

text: Tehdas on alueellisessa omistuksessa, eikä kuulu venäläisiin paperiteollisuuskonserneihin.


title: Solikamskbumprom

text: Ekspert-talouslehden mukaan Solikamskbumprom oli Venäjän 47. suurin vientiyritys vuonna 2001.


title: Solikamskbumprom

text: "Trimmi ei ole viiran leveys, vaan paperiradan suurin leveys."


title: Messukeskus

text: Messukeskus on messuja eli mainos- ja kauppatarkoituksessa järjestettyjä näyttelyjä varten rakennettu alue rakennuksineen.


title: Messukeskus

text: Monet messukeskukset ovat samalla kokous- ja neuvottelupaikkoja eli konferenssi- ja kongressikeskuksia. Messukeskuksissa voidaan järjestää myös urheilu- ja musiikkitapahtumia.


title: Messukeskus

text: Tunnettuja messukeskuksia Suomessa ovat:


title: Messukeskus

text: Ulkomaisia messukeskuksia ovat muun muassa:


title: Albert Kesselring

text: Albert Kesselring (30. marraskuuta 1885 Marktsteft, Baijeri – 16. heinäkuuta 1960 Bad Nauheim, Saksa) oli Saksan ilmavoimien, Luftwaffen, sotamarsalkka toisen maailmansodan aikana. Häntä pidetään yhtenä natsi-Saksan pätevimmistä kenraaleista.


title: Albert Kesselring

text: Ilmavoimien komentajana Kesselring osallistui Puolan ja Ranskan valtaamiseen. Menestyksestä Ranskassa Kesselring sai ylennyksen sotamarsalkaksi. Tappioon päättynyt taistelu Britanniasta käytiin lähinnä Luftwaffen avulla. Kesselring kannatti siviilikohteiden pommittamista ja oli englantilaisiin kaupunkeihin kohdistuneiden pommitusten () arkkitehti. Operaatio Barbarossan alussa Kesselring jatkoi Puolassa alkanutta tehokasta yhteistyötä keskustan armeijaryhmän komentajan Fedor von Bockin kanssa. Pohjois-Afrikan taistelujen aikana Kesselring komensi eteläistä Välimeren alueen sotanäyttämöä, lukuun ottamatta Erwin Rommelin johtamaa saksalais-italialaista panssariarmeijaa. Kun Rommel sairastui keltatautiin, Kesselring otti myös hänen joukkonsa haltuunsa sitoen liittoutuneiden joukot Afrikkaan. Lopulta liittoutuneet saivat vangeiksi lähes 300 000 akselivaltojen sotilasta.


title: Albert Kesselring

text: Kesselring ennusti liittoutuneiden nousevan maihin Sisiliassa. Hän vahvisti akselivaltojen vahvuutta saarella toivoen voivansa saavuttaa torjuntavoiton vastahyökkäyksellä. Tässä ei kuitenkaan onnistuttu, mutta vetäytymisen määrännyt Kesselring onnistui viivyttämään vihollisen etenemistä vielä yhdellä kuukaudella. Liittoutuneet etenivät Italiaan, jossa Kesselringin johtama puolustus hidasti etenemistä merkittävästi, pysäyttäen sen lopulta kokonaan Gootti-linjalla. Lokakuussa 1944 Kesselringiä kuljettanut henkilöauto törmäsi sivutieltä tulleeseen tykinkuljetusvaunuun. Toivuttuaan onnettomuudesta maaliskuuhun 1945 mennessä Kesselring siirtyi länsirintaman komentajaksi. Hän antautui yhdysvaltalaisille Itävallassa 6. toukokuuta 1945.


title: Albert Kesselring

text: Sodan jälkeen Kesselring vangittiin ja tuomittiin kuolemaan partisaanien, siviilien ja italialaisten sotavankien teloittamisesta. Hän myös pakotti Rooman juutalaiset pakkotyöhön. Voimakkaiden vastalauseiden johdosta tuomio kuitenkin muutettiin vankeudeksi. Kesselring vapautettiin 1952 ”heikon terveyden” perusteella hieman sen jälkeen, kun hänet oli valittu oikeistomielisen veteraanijärjestön ”Stahlhelm, Bund der Frontsoldaten” johtoon.


title: Volga (yritys)

text: OAO Volga () on alun perin nimellä Balahniski tselljulozno-bumažnyi kombinat perustettu venäläinen paperitehdas, jonka tavoitteena on 1920-luvun lopulta lähtien ollut korvata sanomalehtipaperin tuontia ulkomailta. OAO Volga tuottaa miltei kolmanneksen venäläisestä sanomalehtipaperista. Yhtiöllä oli kaikkiaan 25 vientimaata Euroopassa, Aasiassa ja Lähi-idässä. Se vastaa tuotannollaan 60 %:ia sanomalehtipaperin kysynnästä Georgiassa ja noin 30 %:ia niin Valko-Venäjällä kuin Bulgariassakin. Noin 60 % tuotannosta viedään ulkomaille.


title: Volga (yritys)

text: Tehdas valmisti 553 803 tonnia sanomalehtipaperia 2005. Samana vuonna tehdas sai Venäjän talousministeriöltä IVY:n parhaimman vientiyrityksen kunniamaininnan. Vuoden 2005 viennistä miltei 17 % suuntautui IVY:öön. Yhtiöllä on käytössä neljä paperikonetta, joista uusin on vuodelta 1995.


title: Volga (yritys)

text:
OAO Volgasta omistaa 72,98 % Nižni Newsprint Holdings Ltd 19,99 % ja OOO Volga Newsprint 5,5 % OAO NBD-Bank.
Tehtaan yksityistämiseen liittyviä kiistoja vuodelta 1994 on jatkettu kymmenen vuotta myöhemminkin. Oleg Deripaska on yrittänyt hankkia tehtaan itselleen.


title: Volga (yritys)

text: Paperikone 8 on nopea ja yli kymmenen metriä leveä uusi paperikone, joten se vastaa huomattavasta osasta koko tehtaan tuotannosta, mahdollisesti jopa 2/5:ta.


title: Volga (yritys)

text: Kommersantin viikkolehden entisten toimittajien perustama Expert-talouslehti julkaisee vuosittain listan sadasta Venäjän suurimmasta vientiyrityksestä.


title: Volga (yritys)

text: Expert


title: Hypnerotomachia Poliphili

text: Hypnerotomachia Poliphili on maailman harvinaisimpiin kuuluva kirja. Se julkaistiin ensimmäisen kerran Venetsiassa vuonna 1499. Siitä arvellaan olevan olemassa vähemmän kopioita kuin Gutenbergin Raamatusta. Se on yksi maailman halutuimmista inkunaabeleista. Kirjan tekijästä ei ole varmuutta, mutta tekijäksi on arveltu munkki Fransesco Colonnaa tai samannimistä roomalaista paronia.


title: Hypnerotomachia Poliphili

text: Hypnerotomachia Poliphili on kuuluisa antiikva-kirjasimistaan. Se on myös muuten ainutlaatuinen ulkonäöltään: typografiset ratkaisut ovat omalaatuisia, puuleikkauskuvat ovat korkeatasoiset ja taidokkaat sekä teksti ja kuvat on yhdistetty kokonaisuudeksi tietyllä tavalla. Kirja kertoo tarinan unesta, jossa seikkailee Poliphilo-niminen mies, joka lopulta pääsee rakastettunsa kanssa naimisiin. Kirja sisältää myös yhden renessanssiajan korkeatasoisimmista tutkielmista arkkitehtuuriin liittyen.


title: Timanttivaltaistuin

text: Timanttivaltaistuin () aloittaa David Eddingsin Eleniumin tarun, jossa esitellään uusi päähenkilö, ritari Sparhawk. Englanninkielinen alkuteos ilmestyi 1989 ja suomennos 1996. Sarjan muut osat ovat Rubiiniritari ja Safiiriruusu.


title: Timanttivaltaistuin

text: Tarina alkaa Cimmurasta, Elenian pääkaupungista, jonne ritari Sparhawk palaa maanpaosta. Elenian kuningatar Ehlana on sairastunut vakavasti ja Pandioni Sparhawkin kuningattaren puolustajana on velvollisuus lähteä etsimään ritariystäviensä kanssa parannuskeinoa.


title: Grytviken

text: Grytviken on on kaupunki Etelä-Georgiassa ja Eteläisillä Sandwichsaarilla. Se sijaitsee Etelä-Georgian saarella.


title: Grytviken

text: Grytviken sai nimensä vuonna 1902. Norjalainen Carl Anton Larsen perusti paikalle 16. marraskuuta 1904 valaanpyyntiaseman, joka suljettiin joulukuussa 1966. Argentiinalaiset joukot valtasivat Grytvikenin Falklandin sodan yhteydessä huhtikuussa 1982.


title: Grytviken

text: Grytvikenissä on nykyään museo, jonka kaksi vartijaa ovat Grytvikenin ainoat vakituiset asukkaat. Kaupungissa on myös kirkko, jossa pidetään satunnaisesti jumalanpalveluksia.


title: Rubiiniritari

text: Rubiiniritari () on David Eddingsin kirjoittaman Eleniumin taru -trilogian toinen osa. Englanninkielinen alkuteos ilmestyi 1990 ja suomennos 1996.


title: Rubiiniritari

text: Pandionin ritari Sparhawk, Kuningattaren Puolustaja lähtee matkalle etsimään Bhelliom siniruusua, jolla uskotaan olevan voima parantaa hyvin sairas Elenian kuningatar Ehlana. Mukanaan hänellä on styrikkipapitar Sephrenia ja aseenkantajansa Kurik, lapsuudenystävänsä Pandioni Kalten, Alcionen ritari Tynian, Genidiaani ritari Ulath, Kyriinin ritari Bevier, Pandionnoviisi Berit ja tämän oppiin annettu taskuvaras Talen. Mukaan liittyy myös styrikkiheimoinen löytölapsi Huilu, joka onkin oikeasti Sephrenian palvelema Aphrael-jumalatar.


title: Rubiiniritari

text: Matka on taistelu aikaa vastaan, sillä Eleenikirkon viholliset ovat myös liikkeellä ja saavat tukea Zemochin pimeästä maasta, jossa kuolematon keisari Otha ja hänelle voimia antava entinen styrikkijumala Azash nostavat pimeää armeijaa toistaakseen 500 vuotta vanhan suursodan.


title: Rubiiniritari

text: Zemochia lähempänä häärii entinen Pandionin ritari Martel käskyläistensä kanssa ja pyrkii kaikin mahdollisin tavoin pysäyttämään kirkon ritarien joukon. He etsivät Bhelliomia kautta kaiken tunnetun Eosian, jopa sukeltavat järven pohjaan ja nostattavat kuolleita löytääkseen kiven. Lopulta he seuraavat kiven ruusun muotoon hakannutta peikkökääpiö Gwerighiä tämän luolaan, ja siellä Aphrael (styrikkilapsi Huilu) nostaa kiven kuilusta, jonne se vajosi Gwerighin mukana tämän yrittäessä "pelastaa" kiven.


title: Crozetsaaret

text: Crozetsaaret () on Ranskan eteläisiin ja antarktisiin alueisiin lukeutuva subantarktinen saariryhmä eteläisellä Intian valtamerellä. Se sijaitsee noin 2 400 kilometrin päässä Etelämantereen rannikolta.


title: Crozetsaaret

text: Crozetsaarien yhteispinta-ala on noin 300 neliökilometriä. Niihin kuuluu viisi suurta ja 15 pientä saarta. Saaret jaetaan läntiseen ("L’Occidental") ja itäiseen ("L’Oriental") ryhmään. Läntinen ryhmä koostuu kolmesta osasta. Suurin niistä on Île aux Cochons, joka on pinta-alaltaan 70 neliökilometriä. Muut saaret ovat pinta-alaltaan 4,2 neliökilometriä oleva Île des Pingouinsis ja kahdesta saaresta ja 12 karista koostuva Îlots des Apôtres, jonka pääsaari Grande Terre on kahden neliökilometrin kokoinen. Sen vieressä sijaitsee pienempi "Petite Île". Itäinen saariryhmä sijaitsee noin 100 kilometriä läntisestä ryhmästä itään ja se koostuu kahdesta saaresta. Itäiseen saariryhmään kuuluu Crozetsaarien suurin saari Île de la Possession, joka on pinta-alataan 146 neliökilometriä. Siitä noin 20 kilometriä itään sijaitsee 130 neliökilometrin kokoinen Île de l’Est. Itäiset saaret koostuvat plutonisista ja vulkaanisista kivistä läntisen ryhmän koostuessa vain vulkaanisesta. Saarten ilmasto on merellinen ja kylmä. Talvisin keskilämpötila on 3 °C ja kesäisin 7,9 °C. Vettä sataa vuosittain noin 2 400 millimetriä ja tuulet ovat kovat. Saarilla ei ole jäätiköitä, mutta niillä on ennen ollut niitä.


title: Crozetsaaret

text: Crozersaarten rannoilla ruoholajit "Crassula moschata" ja "Leptinella plumosa" ovat yleisiä. "Poa cookii" on yleinen merinorsujen ja pingviinien käyttämillä rannoilla. Korkeammilla paikoilla noin 150 metrin korkeuteen asti yleisiä kasveja ovat pensas "Acaena magellanica" ja "Blechnum penna-marina"-saniainen. Kergueleninkaalia ("Pringlea antiscorbutica") tavataan kosteilla paikoilla. Sisämaan laaksoissa tavataan useita eri sammallajeja ja "Agrostis magellanica" -ruoholajia. 150 metrin korkeuden yläpuolella kasvillisuus on harvaa, mutta sielläkin kasvaa "A. magellanicaa" ja "Azorella selagoa". Saarilla ei ole endeemisiä kasvilajeja, vaan kaikkia niistä tavataan muuallakin. Ihmisten tukikohtien lähettyvillä kasvaa joitakin vierasperäisiä lajeja. Niistä pääosa kasvaa Île de la Possessionilla ja Île des Pingouins on niistä kokonaan vapaa.


title: Crozetsaaret

text: Crozetsaarilla on enemmän pesiviä merilintuja kuin missään muualla maailmassa. Eri lajeja on 36 ja yhteensä lintuja on arviolta 25 miljoonaa. Linnuista yleisimpiä ovat esimerkiksi kuningaspingviini, kultatöyhtöpingviini, kalliotöyhtöpingviini, jättiläisalbatrossi, nokialbatrossi, isomyrskyliitäjät ja mustatuppinokka, jonka alalaji "Chionis minor crozettensis" on saarilla endeeminen. Nisäkkäistä saarilla tavataan esimerkiksi etelänmerinorsua, kergueleninmerikarhua ja ámsterdaminsaarenmerikarhua. Île de la Possessionilla tavataan saarille tuotuina nisäkkäinä mustarottaa, Île de l’Estilla kaniinia ja Île aux Cochonsilla kissoja ja kotihiiriä. Hyönteislajeja Crozetsaarilla tunnetaan 63 ja niistä 57 prosenttia on saarille endeemisiä.


title: Crozetsaaret

text: Crozetsaaret löysi 22. tammikuuta 1772 ranskalaisen Marc-Joseph Marion du Fresnen johtama retkikunta. Hänen tuttavansa, niin ikään ranskalainen Julien Crozet julisti kuitenkin virallisesti löytäneensä ne kaksi päivää myöhemmin. Myöhemmin saarille tuli hylkeenpyytäjiä, jotka saalistivat lähinnä merikarhuja. Metsästyksen takia merikarhut hävisivät saarilta lähes kokonaan vuoteen 1835 mennessä. Hylkeiden hävittyä niiden metsästys korvautui valaanpyynnillä. Sekä hylkeen- että valaanpyytäjien pääosa oli kotoisin Yhdysvaltojen pohjoisosista, kuten esimerkiksi Massachusettsista. Saarilla kävi silloin tällöin myös lähistölle haaksirikkoutuneiden laivojen miehistöjä. Haaksirikoista tuli niin yleisiä, että Royal Navy alkoi järjestää parin vuoden välein saarille pelastusoperaatioita. Ranskalaiset viranomaiset kiinnostuivat saarista 1800-luvun lopulla ja 1900-luvun alussa järjestäen matkoja saarille Ranskan hallinnon tukemiseksi. Crozetsaaria hallinnoitiin aluksi Madagaskarin osana, mutta niistä tuli osa "Terres Australes and Antarctiques Françaisesia" eli Ranskan eteläisiä ja antarktisia alueita vuonna 1955. Ensimmäinen väliaikainen tieteellinen asema perustettiin Île de la Possessionlle vuonna 1961. Vuosina 1963–1964 perustettiin Alfred-Fauren asema, jossa on nykyisin talvien yli 35 henkilöä. Asemaan kuuluu myös postitoimisto ja kirkko. Ylikalastuksen estämiseksi Ranskan laivasto partioi alueen vesiä.


title: Keihäsrausku

text: Keihäsrausku ("Dasyatis pastinaca") on keihäsrauskujen heimon rustokala, jota esiintyy Koillis-Atlantilla ja Välimerellä. Lajia tavataan hiekka- ja mutapohjilla ja joskus rantavesissä kivipohjilla.


title: Keihäsrausku

text: Noin 60 cm leveäksi kasvavan keihäsrauskun pääasiallista ravintoa ovat pienet pohjaeläimet ja kalat. Se on ovovivipaarinen eli se hautoo poikaset sisällään, missä ne myös kuoriutuvat munista. Tiineysaika on noin neljä kuukautta, ja poikasia syntyy yleensä 4–7. Rausku viettää suurimman osan ajastaan pohjaan hautautuneena ja naamioituneena.


title: Keihäsrausku

text:
Lähellä keihäsrauskun häntämäisen pyrstön juurta on myrkkypiikki, jolla voi olla pituutta jopa 35 senttiä. Rausku uusii piikin, jossa on teräviä taaksepäin osoittavia väkäsiä, satunnaisesti pudottamalla sen ja kasvattamalla uuden.
Jos rausku onnistuu iskemään ihmistä, iskukohta turpoaa ja kipu voi kestää kuukausia. Keihäsrausku ei ole aggressiivinen, mutta voi iskeä, jos se tuntee olonsa uhatuksi. Rauskun päälle voi astua vahingossa, koska niillä on tapana maata pohjassa osittain hiekkaan hautautuneena.


title: Keihäsrausku

text: Keihäsrauskun siipiä myydään savustettuna, kuivasuolattuina ja niitä käytetään myös ruokaöljyn lisäaineena. Erilaiset rauskulajit ovat suosittua ruokaa esimerkiksi Japanissa.


title: Gruppa Ilim

text: OAO Gruppa Ilim () on venäläinen metsäteollisuuskonserni, johon kuuluu selluloosa-, paperi- ja kartonkitehtaita Irkutskin alueen Bratskissa ja Ust-Ilimskissä, Arkangelin alueen Korjažmassa sekä Pietarin kaupunkialueella Pavlovskissa. Yhtiö tekee yhteistyötä amerikkalaisen International Paperin kanssa.


title: Gruppa Ilim

text: Gruppa Ilim sai alkunsa Ilim Palp Enterpraiz -yhtiöstä, joka vei Korjažmassa sijaitsevan Kotlasin sellu- ja paperitehtaan ja Ust-Ilimskin sellutehtaan tuotantoa. Kun yksityistäminen eteni, Ilim Palp osti 55 % Pietarin kartonkitehtaasta vuonna 1996 sekä Bratskin selluloosa- ja pakkaustehtaat vuonna 1997. Kun Ilim Palp vuonna 2002 hankki Ust-Ilimskin sellutehtaan, siitä tuli Venäjän suurin metsäteollisuusyritys. Tätä ennen venäläinen kartonki-, paperi- ja selluloosateollisuus olivat kokeneet vaikean ajan 1988–1992, jolloin niiden tuotanto laski yli 60 %, suhteellisesti enemmän kuin oli toisen maailmansodan Neuvostoliitossa aiheuttama tuotannon lasku. Myös vuosina 1996–1998 ennen ruplan devalvoitumista oli teollisuudenaloilla vaikeaa. Käyttöasteet saattoivat olla alle puolet kapasiteetista.


title: Gruppa Ilim

text: Gruppa Ilimin omistamissa yhtiöissä tuotetaan 60 % Venäjän selluloosasta ja 1/3 kartongista. 2005 konsernissa tuotettiin 2500 ttn paperi- ja selluloosapitoisia tuotteita, 1 470 ttn markkinasellua, 707 ttn kartonkia ja 281 ttn paperia. Tuotanto oli noin kuudesosan suurempi kuin edeltävänä vuonna 2004. Henkilökunnan määrä ylitti 42 000 ja liikevaihtoa muodostui miltei 1 500 miljoonaa dollaria.


title: Gruppa Ilim

text: Oligarkki Oleg Deripaska on yrittänyt saada haltuunsa tehtaita Bazovyi element -nimisen yrityksen avulla.


title: Hrodna

text: Hrodna eli Grodno (, , , ) on kaupunki Valko-Venäjällä, lähellä Puolan ja Liettuan rajaa. Kaupungissa asuu noin 327 540 asukasta (lokakuussa 2009). Hallinnollisesti kaupunki jakautuu Leninskin ja Oktjabriskin piireihin. Kaupunki on myös Hrodnan alueen ja ympäröivän Hrodnan piirin keskus. Kaupungin läpi virtaa Niemen-joki.


title: Hrodna

text: Sijaintinsa ja historiansa vuoksi kaupungissa on paljon puolalaisia asukkaita, ja se on yksi roomalais-katolilaisuuden tärkeimpiä keskuksia Valko-Venäjällä.


title: Hrodna

text: Kaupunki on mainittu ensi kertaa nimellä Goroden () Nestorin kronikassa 1116, toisten lähteiden mukaan ensimmäinen historiallinen maininta paikkakunnasta on vuodelta 1183. Siitä kehittyi Kiovan Rusjin luoteinen rajalinnoitus ja oman ruhtinaskuntansa keskus.


title: Hrodna

text: 1250-luvulla paikkakunta liitettiin Liettuan suuriruhtinaskuntaan ja Lublinin unionisopimuksen kautta 1569 osaksi Puola-Liettuaa. Sekä Liettuan suuriruhtinaskunnassa, että Puola-Liettuan vuosina kaupunki oli toisinaan hallitsijoiden tai valtiollisen radan kokoontumispaikka.


title: Hrodna

text: Vuonna 1795 Venäjän keisarikunta sai kaupungin kolmannessa Puolan jaossa. Kaupungista tuli 1801 Venäjän Grodnon kuvernementin keskus. Vuonna 1863 kaupunki oli seudun maaseutuasukkaiden (talonpoikien) kapinan keskuspaikka.


title: Hrodna

text: Ensimmäisessä maailmansodassa Saksa valtasi kaupungin 1915 ja Neuvosto-Venäjä luopui Grodnosta Brest-Litovskin rauhassa 1918. Saksalaisten alaisuudessa järjestettiin ensimmäinen itsenäinen Valko-Venäjän valtio, Valko-Venäjän kansallinen tasavalta Minskissä, joka julisti itsensä itsenäiseksi maaliskuussa 1918. Sen rada kuitenkin pakeni Hrodnaan.


title: Hrodna

text: Puolan-Neuvosto-Venäjän sodan puhjetessa saksalaiset luovuttivat 27. huhtikuuta 1919 kaupungin Puolan 1918 perustetulle tasavallalle, joka miehitti sen seuraavana päivänä. Puna-armeija valloitti sen 19. heinäkuuta 1920 ja Neuvosto-Venäjä lupasi luovuttaa sen Liettualle. Puolan armeija valtasi kaupungin takaisin 23. syyskuuta, ja Riian rauhassa se jäi Puolalle.


title: Hrodna

text: 1920-luvulla kaupunki oli yksi Puolan armeijan merkittävimpiä tukikohtia ja juutalaisen kulttuurin keskus, olihan asukkaista 42 % juutalaisia. Puolan hallitus kielsi valkovenäjän kielen käytön ja koulut suljettiin.


title: Hrodna

text: Vuonna 1939 kaupungissa käytiin jälleen kiivaita taisteluja puna-armeijan ja puolalaisten välillä 20.–22. syyskuuta. Molotov-Ribbentropin sopimuksen mukaan kaupunki kuului Neuvostoliitolle ja se liitettiin Valko-Venäjän SNT:aan ja puolalaiset asukkaat siirrettiin pois. Saksalaiset miehittivät kaupungin 1941. Heinäkuuhun 1944 kestäneen miehityksen aikana juutalaiset asukkaat tuhottiin keskitysleireillä.


title: Hrodna

text: Vuodesta 1945 kaupunki on kuulunut Valko-Venäjään.


title: Hrodna

text: Hrodna on kolmen Valko-Venäjän valtiollisen yliopiston sekä maan roomalais-katolisen pappisseminaarin kotikaupunki. Yliopistot ovat Janka Kupalan mukaan nimetty Hrodnan valtionyliopisto, Hrodnan lääketieteellinen valtionyliopisto ja Hrodnan maataloudellinen valtionyliopisto. Esimerkiksi lääketieteellisessä yliopistossa on paljon ulkomaalaisia opiskelijoita. Ylempi teologinen katolinen seminaari on yksityinen, roomalais-katolilaisia pappeja opettava korkeakoulu. Näiden lisäksi korkeakoulutusta antaa kaupungissa ainakin valtiollisen musiikkiakatemian sivutoimipiste.


title: Dionysios I

text: Dionysios I eli Dionysios vanhempi (, n. 432–367 eaa.) oli Sisilian Syrakusan tyranni. Hän valloitti useita kaupunkeja Sisiliassa ja eteläisessä Italiassa, vastusti Karthagon vaikutusta Sisiliassa ja teki Syrakusasta Suur-Kreikan vahvimman siirtokunnan. Aikalaiset pitivät häntä pahimman luokan despoottina — hän oli julma, epäluuloinen ja kostonhimoinen. Häntä seurasi hallitsijana hänen poikansa Dionysios nuorempi.


title: Mahiljou

text: Mahiljou () eli Mogiljov (; , ) on Valko-Venäjän kolmanneksi suurin kaupunki ja Mahiljoun alueen pääkaupunki. Se sijaitsee valtion itäosassa, lähellä Venäjän rajaa. Väkiluku on noin 358 279 asukasta (väestönlasku 10/2009).


title: Mahiljou

text: Kaupunki mainitaan 1267 linnan sijaintipaikkana Kiovan Rusjin alueella. Joidenkin tutkijoiden mukaan paikkakunnan nimi Mogiljov pohjautuu Polotskin ruhtinaan nimeen tai viittaa hautapaikkaan. 1300-luvulta Mogiljov oli osa Liettuan suuriruhtinaskuntaa. Vuonna 1526 paikkakunta sai kaupunkioikeudet ja oli koko Liettuan toiseksi suurin kaupunki. Vuonna 1561 Magdeburgin kaupunginoikeudet. Siitä tuli vuoden 1569 unionisopimuksen seurauksena osaksi Puola-Liettuaa. Käsityöläiset ja köyhät kaupunkilaiset kapinoivat puolalaisten asettamia veroja vastaan 1606–1610. Suuren Pohjan sodan aikana 1708 Ruotsin Kaarle XII:n joukot ryöstivät ja tuhosivat kaupungin.


title: Mahiljou

text: Ensimmäisessä Puolan jaossa 1772 se liitettiin Venäjän keisarikuntaan. Vuoden 1812 sodassa ranskalaiset miehittivät kaupunkia. 1800-luvulla ja 1900-luvun alussa kaupunki oli tärkeä kulttuurikeskus ja Venäjän Mogiljovin kuvernementin hallintokeskus (1773-1796 ja 1802-1917), joskin tovin 1800-luvun vaihteessa (1796-1802) se oli Valko-Venäjän kuvernementin kihlakuntakaupunki. Keisarikunnan vuoden 1840 kaupunkiluettelon mukaan se oli 23 103 asukkaallaan suurin Valko-Venäjän nykykaupungeista, mutta 1800-luvun loppuun mennessä Minsk ja Vitsebsk kasvoivat sitä suuremmiksi. Kauppa ja teollisuus kehittyi. Rautatieasema valmistui 1902. Kaupungissa toimi useita rahoituslaitoksia, kolme painoa ja mekaanisia pajoja. Ensimmäisessä maailmansodassa 1914–1918 Venäjän päämaja sijaitsi Mogiljovissa elokuusta 1915 marraskuulle 1917.


title: Mahiljou

text: Saksalaiset valloittivat sen 1918 ja antoivat lyhytaikaiselle Valko-Venäjän kansalliselle tasavallalle. Bolševikit valloittivat kaupungin marraskuussa 1919 ja 1924 siitä tuli Valko-Venäjän SNT:n osa. 1939 suunniteltiin kaupungin muuttamista jopa Valko-Venäjän pääkaupungiksi, joten kaupunkiin rakennettiin 1940 Neuvostojen talo. Toisen maailmansodan aikana kaupunki oli heinäkuusta 1941 kesäkuun 1944 lopulle saksalaisten miehittämä.


title: Mahiljou

text: Mahiljou on Valko-Venäjän tärkeimpiä teollisuuskeskuksia. Toisen maailmansodan jälkeen teollisuutta kehitettiin metallurgisella teollisuudella. Kaupunki on myös tärkeä Dneprin jokisatama ja siellä on lentokenttä kotimaanlentoja varten.


title: Mahiljou

text: Valko-Venäjän aluehallinnossa Mahiljoun kaupunki on suoraan Mahiljoun maakunnan alaisuudessa. Sisäisesti kaupunki jakautuu kahteen hallintopiiriin. Vuoden 2009 väestönlaskennan mukaan nämä olivat


title: Mahiljou

text: Mahiljoun kaupunkia ympäröi laajempi maaseutuvaltainen hallintopiiri, 43 166 asukkaan Mahiljoun piiri.


title: Mahiljou

text: Maamerkeistä huomattavin on Pyhän Stanislauksen katedraali, joka on rakennettu barokkityyliin 1738–1752. Myös 1668 rakennettu ortodoksinen Pyhän Nikolain katedaraali on mahtava barokkityylin kirkko. Uudemmista kirkoista mm. vuosina 1909-1911 retrovenäläiseen tyyliin rakennettu Kolminaisuuden katedraali on vaikuttavan näköinen.


title: Mahiljou

text: Kaupungissa toimii kolme valtionyliopistoa ja valtion musiikkiakatemian sivutoimipiste:


title: Dionysios II

text: Dionysios II eli Dionysios nuorempi (n. 397–343 eaa.) oli Sisilian Syrakusan tyranni vuosina 367–357 eaa. ja uudelleen vuosina 346–344 eaa. Hän oli Dionysios vanhemman poika. Kun Dionysios vanhempi kuoli, Dionysios nuorempi hallitsi setänsä, filosofi Dionin valvonnassa. Dion kutsui Platonin vierailemaan Syrakusaan ja opettamaan nuorta Dionysiosta, koska ei ollut tyytyväinen tämän elämäntapaan. Yhdessä he yrittivät muotoilla hallinnon uudelleen Platonin ideaalien mukaisesti niin, että Dionysios toimisi eräänlaisena filosofikuninkaana. Tämä kuitenkin epäonnistui.


title: Off the Record (Sweetin albumi)

text: Off the Record on Sweet-yhtyeen huhtikuussa 1977 julkaistu viides studioalbumi. Se jäi ilmestyessään vähälle huomiolle silloisen punkrock-villityksen johdosta, eikä levyn tiimoilta tehty myöskään kiertuetta. "Off the Record" oli Sweetin viimeinen RCA Recordsille tekemä levytys, eikä kyseinen yhtiö tästä syystä mainostanut albumia erityisen voimakkaasti.Väistö, Perttunen 2003, s. 57. Myöhemmin albumin arvostus on noussut ja nykyään monet pitävät levyä jopa Sweetin parhaana.Väistö, Perttunen 2003, s. 58.


title: Off the Record (Sweetin albumi)

text: Albumi jatkaa yleisesti Sweetin edellisten albumien hard rock -suuntausta. Kuten edellisalbumi "Give Us a Winkillä", myös "Off the Recordilla" kaikki kappaleet ovat yhtyeen itse kirjoittamia.


title: Off the Record (Sweetin albumi)

text: Sweet oli albumia työstäessä haasteen edessä. Tiedossa oli, että "Off the Record" olisi viimeinen RCA:lle tehtävä albumi ennen siirtymistä Polydor Recordsille. Tästä syystä albumin piti olla riittävän hyvä säilyttääkseen Polydorin mielenkiinnon, mutta ei kuitenkaan niin hyvä, että se joutuisi kilpailemaan uudelle levy-yhtiölle tehtävän esikoisalbumin kanssa. Lisäksi sopimus Pohjois-Amerikassa jatkui Capitolin kanssa, eikä albumi siten saanut vaikuttaa välityöltä.


title: Off the Record (Sweetin albumi)

text: Albumin työnimi oli ensin "Live for Today" ja myöhemmin "The Windy City". Lopullinen nimi "Off the Record" keksittiin vasta, kun kansitaide oli valmistunut.


title: Off the Record (Sweetin albumi)

text: Aloituskappale ”Fever of Love” julkaistiin melodisuudestaan johtuen singlenä. Toinen kappale, single ”Lost Angels”, on astetta raskaampi kuin avauskappale. Se esitettiin muun muassa Suomessa "Toivotaan toivotaan" -musiikkiohjelmassa. Melodisen raskas ”Midnight to Daylight” edustaa tyylillisesti perinteistä Sweetiä, ja A-puolen päättää Deep Purple -vaikutteinen, yli seitsemänminuuttinen ”Windy City”, jonka sovituksessa on sanottu olevan vivahteita kyseisen yhtyeen kappaleista ”Smoke on the Water” ja ”Woman from Tokyo”.


title: Off the Record (Sweetin albumi)

text: B-puolen avausraitana on anarkistiset sanoitukset sisältävä ”Live for Today”, joka on todennäköisesti koko yhtyeen uran punk-vaikutteisin kappale. Kappaleesta tehtiin kaksi versiota, joista ensimmäisessä solisti Brian Connolly käyttää runsaasti sanaa "fuck". Toisessa, siistitymmässä versiossa, kyseinen kirosana on korvattu sanalla "far". Lisäksi tehtiin pelkistetty, suoraa punkia edustava versio, jota ei kuitenkaan julkaistu. Nopeatempoisesta kappaleesta ”She Gimme Lovin'” voi löytää yhtymäkohdan Led Zeppelinin kappaleeseen ”Whole Lotta Love”. ”She Gimme Lovin'” sisältää myös tuulitunneliefektin. ”Laura Lee” on hidastempoinen balladi. Vielä työstövaiheessa kappale tunnettiin nimellä ”Laura Lee (Show Me the Way)”, joka sisälsi lopussa nopeatempoisen osion sanoituksineen. Lopullisessa albumiversiossa kappale kuitenkin häivyttäen päättyy kesken nopeatempoisen loppuosion, ennen lauluosuuksia. Leikkaamaton ja täyspitkä versio, ”Laura Lee (Show Me the Way)”, on sittemmin julkaistu useilla yhtyeen harvinaisuuksia sisältävilä kokoelmilla.Väistö, Perttunen 2003, s. 59. ”Hard Times” on raskas hard rock -kappale. Levyn päättävä ”Funk It Up” sen sijaan heijastelee nimensä mukaisesti diskofunk-musiikkia.Väistö, Perttunen 2003, s. 59–60. ”Funk It Up” julkaistiin heinäkuussa 1977 singlenä Pohjois-Amerikassa.Väistö, Perttunen 2003, s. 61.


title: Off the Record (Sweetin albumi)

text: "Off the Record" on viimeinen Suomen listalle noussut Sweet-albumi. Levy näyttäytyi sijalla 29 heinäkuussa 1977 ja pysyi listalla yhden viikon ajan. Heikohko menestys kielii jo edellä mainitusta albumin vähälle huomiolle jäämisestä. Keski-Euroopassa menestys oli jonkin verran parempaa, esimerkiksi Itävallassa listasijoitus oli viides. Totutusta poiketen "Off the Record" sai kehuja myös kriitikoilta.


title: Off the Record (Sweetin albumi)

text: Ennen "Off the Recordin" ilmestymistä marraskuussa 1976 julkaistiin singlenä ”Lost Angels”, josta muodostui ensimmäinen Britanniassa top 40:een nousematon Sweet-single sitten vuoden 1971. Myös maaliskuussa ilmestynyt ”Fever of Love” julkaistiin ennen albumia, ja se koki edeltäjänsä kohtalon. Kuitenkin Länsi-Saksassa, jossa yhtyeen suosio oli kaupallisesti suurinta, ”Lost Angels” nousi sijalle 13 ja ”Fever of Love” sijalle 9. Lisäksi ”Funk It Up” julkaistiin heinäkuussa 1977 singlenä ainoastaan Pohjois-Amerikassa. Se sijoittui Yhdysvalloissa sijalle 88.


title: Off the Record (Sweetin albumi)

text: "Off the Record" oli Sweetin viides albumi, ja sen julkaisi Euroopassa RCA Records. Albumi oli gatefold-mallia eli avattavakantinen. Siihen sisältyi myös ruskea sisäpussi, jonka toisella puolella oli albumin krediittitiedot ja toisella puolella kuvat yhtyeen jäsenistä lavalla.Väistö, Perttunen 2003, s. 60.


title: Off the Record (Sweetin albumi)

text:
Yhdysvalloissa ja Kanadassa "Off the Recordin" julkaisi totutun Capitol Recordsin lisäksi myös RCA.Väistö, Perttunen 2003, s. 145–146. Pohjois-Amerikan-versiolle sisältyi kappale ”Stairway to the Stars” ja kappaleet olivat eri järjestyksessä. Lisäksi kannen yläreunaan, Euroopan-painoksen vastaisesti, oli merkitty albumin nimi.. Japanissa albumin julkaisi Toshiba ja sen sisältö oli sama kuin Pohjois-Amerikan-painoksessa.Väistö, Perttunen 2003, s. 146.A-puoli
B-puoli


title: Off the Record

text: Off the Record voi tarkoittaa ainakin seuraavia asioita:


title: Viipurinlahden taistelu (1790)

text: Viipurinlahden taistelu, joka tunnetaan myös Viipurin kujanjuoksuna tai Viipurinlahden läpimurtona, käytiin heinäkuun alkupäivinä 1790 Suomenlahdella Viipurin edustalla. Taistelu oli osa a. Se käytiin Ruotsin ja Venäjän laivastojen välillä.


title: Viipurinlahden taistelu (1790)

text: Talvella 1789–1790 Ruotsi oli rakentanut kuumeisesti laivastoaan. Ruotsin rannikkolaivasto kasvoikin edellisestä kesästä kaksinkertaiseksi. Näin Ruotsi oli meritaisteluihin huomattavan hyvin varustautunut. Merivoimien päälliköksi ryhtynyt Ruotsin Kustaa III yritti maihinnousua Viipuriin saaristolaivaston ja avomerilaivaston yhteisvoimin, mutta epäonnistui, kun ei päässyt Uuraansalmen läpi. Venäjän laivasto sulki kesäkuun alussa Viipurinlahdelle vievän salmen, ja lahteen nalkkiin jääneelle Ruotsin laivastolle ja kuninkaalle itselleen syntyi erittäin vaarallinen tilanne moneksi viikoksi. Sitkeästi väärästä suunnasta puhaltanut tuuli esti ruotsalaisia yrittämästä pois lahdelta, ja laivojen varastot alkoivat ehtyä. Myös poliittisesti tilanne oli Kustaa III:lle hankala: Euroopassa ja Ruotsissa kulki huhuja kuninkaan toivottomasta tilanteesta, ja kotimaassa oppositio sai tästä vettä myllyihinsä.


title: Viipurinlahden taistelu (1790)

text: Vihdoin tuulen käännyttyä Ruotsin laivasto murtautui saarrosta väkisin 3. heinäkuuta 1790. Ruotsalaisten tappiot tässä Viipurin kujanjuoksussa olivat suuret. Se menetti kymmenen fregattia tai linjalaivaa ja 41 saaristolaivaston alusta. Myös miestappiot olivat massiiviset. Viipurinlahdella olleista 30 000 ruotsalaisesta 6 000 kuoli. Vaikka Viipurin kujanjuoksua pidettiin Ruotsille voittona, siinä aiheutuneet mies- ja alustappiot olivat selvästi suuremmat kuin esimerkiksi surkeana tappiona pidetyssä Ruotsinsalmen ensimmäisessä meritaistelussa kesällä 1789.


title: Viipurinlahden taistelu (1790)

text: Vain vajaa viikko Viipurinlahden taisteluiden jälkeen Venäjän saaristolaivasto kävi nykyisen Kotkan edustalla Ruotsin saaristolaivaston kimppuun. Tämä Ruotsinsalmen toinen meritaistelu on Ruotsin merihistorian suurimpia voittoja.


title: Viipurinlahden taistelu (1790)

text: Komentaja, VTM Tapani Mattila sanoo teoksessaan "Meri maamme turvana" että "kujanjuoksu" olisi tarkkaan ottaen halventava nimitys tästä operaatiosta: hänen mukaansa kujanjuoksu oli alun perin teloitusmuoto ja päättyi tuomitun kuolemaan. Hän itse käyttää tästä operaatiosta nimitystä "Viipurinlahden läpimurto".